Source: http://www.iusinfo.si/DnevneVsebine/Novice.aspx?month=12&year=2018
Timestamp: 2018-12-10 08:37:20+00:00

Document:
IUS-INFO - Dnevne novice - Arhiv novic December 2018
IUS-INFO > Novice > Arhiv novic: December 2018
Arhiv novic od 1.12.2018 do 31.12.2018
10.12.2018 7:48
O brexitu danes tudi Sodišče EU
Sodišče Evropske unije naj bi danes objavilo odločitev glede vprašanja, ali Velika Britanija še lahko enostransko ustavi brexit. Prejšnji teden je pravobranilec objavil mnenje, da ima to pravico vse do zaključka dveletnega procesa. Britanski poslanci bodo medtem nadaljevali razpravo o dogovoru o ločitvi od EU, ki ga je vlada sklenila novembra. > Več...
10.12.2018 7:57
Ljubljana, 10. decembra (STA) - Komisija za preprečevanje korupcije (KPK) danes začenja teden boja proti korupciji, v okviru katerega bo na več dogodkih obveščala o pomenu spopadanja s korupcijo in njenega preprečevanja. S tem bo zaznamovala letošnji 9. december, ki ga je Generalna skupščina Združenih narodov proglasila za mednarodni dan boja proti korupciji. > Več...
Za potrditev novega pravosodnega ministra ZDA ključno vprašanje Muellerjeva preiskava
Washington, 10. decembra (STA) - Ameriški predsednik Donald Trump je konec preteklega tedna naznanil štiri pomembne menjave v svoji vladi, od katerih je najpomembnejše imenovanje Williama Barra na položaj pravosodnega ministra. Za demokrate in tudi nekatere republikance je ključno vprašanje neovirano nadaljevanje preiskave ruske afere. > Več...
Staršem umrlega 10-mesečnika pogojna zaporna kazen zaradi zanemarjanja otroka
Ljubljana, 10. decembra (STA) - Sodišče je starša 10 mesecev starega otroka, ki je leta 2011 umrl zaradi zapletov po nezdravljeni pljučnici, obsodilo na pogojno kazen leta in enajst mesecev zapora, ki jo bosta odslužila z delom v splošno korist, poročajo mediji. Starša sta po več let trajajočih sodnih postopkih s tožilstvom sklenila sporazum o priznanju krivde. > Več...
Ljubljana, 10. decembra (STA) - Vsako leto na današnji dan ob obletnici sprejetja Splošne deklaracije o človekovih pravicah zaznamujemo svetovni dan človekovih pravic. Letos od sprejema deklaracije mineva že sedem desetletij, v Združenih narodih (ZN) pa ob tem poudarjajo, da so človekove pravice univerzalne in večne, a so ogrožene po vsem svetu. > Več...
10.12.2018 7:58
V Marakešu potrjevanje globalnega dogovora ZN o migracijah
Marakeš, 10. decembra (STA) - V maroškem Marakešu bodo danes članice Združenih narodov potrjevale globalni dogovor Združenih narodov o migracijah, ki je razdelil evropske države in slovensko javnost. Nekaj več kot deset držav, večinoma evropskih, ne bo pristopilo k dogovoru, saj da enači nezakonite in zakonite migracije. Slovenija se mu bo pridružila. > Več...
Na današnjem srečanju štirih predsednikov tudi o spremembah volilne zakonodaje
Ljubljana, 10. decembra (STA) - Predsednik republike Borut Pahor bo danes ob 11. uri gostil tradicionalno srečanje štirih predsednikov. Pahor, premier Marjan Šarec, predsednik državnega zbora Dejan Židan in predsednik državnega sveta Alojz Kovšca se bodo v predsedniški palači med drugim pogovarjali o spremembah volilne zakonodaje. > Več...
EU o napetostih med Ukrajino in Rusijo ter Srbijo in Kosovom
Bruselj, 10. decembra (STA) - Zunanji ministri EU bodo danes v Bruslju razpravljali o napetostih v Azovskem morju, o čemer bodo na kosilu govorili tudi z ukrajinskim kolegom Pavlom Klimkinom, ter o razmerah na Zahodnem Balkanu, zlasti o znova zaostrenih odnosih med Srbijo in Kosovom. > Več...
Pariz, 10. decembra (STA) - Francoski predsednik Emmanuel Macron se bo po četrtem vikendu nasilnih protestov t. i. rumenih jopičev danes sestal s predstavniki politike, gospodarstva, sindikatov in lokalnih oblasti, da bi dorekel ukrepe. Z njimi bo nato zvečer javno seznanil državljane. > Več...
10.12.2018 7:44
Ljubljana, 09. decembra (STA) - Ustavno sodišče bo v četrtek razglasilo odločitev v postopku za oceno ustavnosti 4. člena zakona o določitvi volilnih enot za volitve poslancev in več členov zakona o volitvah v DZ. Oceno je terjal državni svet, ker je ocenil, da volilni okraji niso oblikovani v skladu z ustavo in da taka ureditev onemogoča, da bi vsak volilni okraj imel poslanca. > Več...
Ljubljana, 10. decembra (STA) - Odbor DZ za delo bo na današnji nujni seji na zahtevo Levice razpravljal o predlogu novele zakona o minimalni plači. Temu so poslanci v prvem branju že prižgali zeleno luč, zdaj pa naj bi ga po napovedih v parlamentarnem postopku tudi v iskanju soglasja med interesi socialnih partnerjev dopolnili. > Več...
Washington, 10. decembra (STA) - Ameriški demokrati so v nedeljskih televizijskih nastopih izpostavljali možnost kazenskega pregona ali uvedbe postopka odstavitve (impeachment) predsednika ZDA Donalda Trumpa, vendar pa mu republikanski kongresniki ostajajo zvesti ne glede na obtožbo, da je kršil zakonodajo s plačilom ženskama za molk o spolnem razmerju. > Več...
Tokio, 10. decembra (STA) - Japonski tožilci so tri tedne po presenetljivi aretaciji nekdanjega predsednika upravnega odbora Nissana Carlosa Ghosna danes uradno obtožili zaradi prikrivanja dejanske višine osebnih dohodkov v zadnjih osmih letih, poročajo japonski mediji. Obtožen je tudi Nissan. > Več...
10.12.2018 7:40
Ayers odklonil položaj vodje kabineta Bele hiše
Washington, 10. decembra (STA) - Nick Ayers, ki ga je ameriški predsednik Donald Trump želel imenovati za vodjo svojega kabineta, je čast odklonil in napovedal tudi slovo od Washingtona. Ayers trenutno vodi kabinet ameriškega podpredsednika Mika Pencea. > Več...
Ljubljana, 10. decembra (STA) - Odbor DZ za infrastrukturo, okolje in prostor bo danes obravnaval predlog zakona o interventnih ukrepih pri ravnanju s komunalno odpadno embalažo in z odpadnimi nagrobnimi svečami. Vlada želi z zakonom rešiti problematiko nakopičene odpadne embalaže in sveč. > Več...
10.12.2018 7:35
Ljubljana, 09. decembra (STA) - Generalna skupščina Združenih narodov je 9. december proglasila za mednarodni dan boja proti korupciji. V Sloveniji ta dan vsako leto obeležimo s tednom boja proti korupciji, ki ga organizira KPK. Pred omenjenim tednom je letos slišati predvsem opozorila o nujnosti primerne zakonske ureditve delovanja KPK in sprejetja poslanskega kodeksa. > Več...
10.12.2018 7:31
Teden na sodiščih: V Ljubljani primer domnevne korupcije v zdravstvu
Novi teden prinaša več odmevnih sojenj po Sloveniji. V Ljubljani se bo med drugim začelo sojenje zaradi obtožbe o podkupovanju v zdravstvu, v Mariboru pa na sodišče prihaja afera z nakupom flis jopic za občinski denar. Tožilstvo je sicer od pregona odstopilo, obtoženo Bojano Muršič pa sedaj preganja občina, ki naj bi jo oškodovala. > Več...
DZ o zvišanju minimalne plače in zakonu o izvrševanju proračuna
Ljubljana, 09. decembra (STA) - DZ bo v petek začel redno decembrsko sejo, na četrtkovi izredni seji pa bo obravnaval predlog novele zakona o izvrševanju proračuna ter predlog sprememb zakona o minimalni plači. Predloga morata še skozi pristojna odbora DZ, v ponedeljek pa bodo zlasti o dvigu minimalne plače tik pred odborom še potekala usklajevanja koalicije in Levice. > Več...
10.12.2018 7:23
London, 09. decembra (STA) - Združeno kraljestvo vstopa v ključni teden glede brexita. Parlament v Londonu bo predvidoma v torek zaključil razpravo o dogovoru o ločitvi od EU, od izida glasovanja pa bo odvisno, ali bo 29. marca 2019 sledil urejeni brexit ali pa odhod brez dogovora. Zaenkrat vse kaže, da dogovor, ki je bil dosežen 13. novembra, ne bo dobil dovolj podpore. > Več...
10.12.2018 7:22
London, 09. decembra (STA) - Britanska premierka Theresa May je pred torkovim glasovanjem britanskega parlamenta o sporazumu Velike Britanije z EU o izstopu iz povezave danes poslance opozorila, da bi se v primeru zavrnitve dogovora država znašla v neznanih vodah. > Več...
Nobelova nagrajenca za mir za več prizadevanj proti spolnemu nasilju nad ženskami
Oslo, 09. decembra (STA) - Letošnja Nobelova nagrajenca za mir, kongovski zdravnik Denis Mukwege in jazidska aktivistka Nadia Murad, sta danes pozvala k več prizadevanjem na področju preprečevanja spolnega nasilja nad ženskami, še posebej na vojnih območjih. Zgolj opozarjanje na to obliko nasilja namreč ni dovolj, potrebno je ukrepanje, sta poudarila. > Več...
Kitajska svari ZDA zaradi prijetja finančne direktorice Huaweia
Peking, 09. decembra (STA) - Kitajska je zaradi aretacije glavne finančne direktorice kitajskega tehnološkega velikana Huawei Meng Wanzho, ki so jo kanadske oblasti prijele na zahtevo ZDA, danes na pogovor poklicala ameriškega veleposlanika v Pekingu. Belo hišo je pozvala, naj popravi ta "izjemno slab" dogodek in opusti zahteve za njeno izročitev. > Več...
Pariz, 09. decembra (STA) - Francoski predsednik Emmanuel Macron se bo po četrtem vikendu nasilnih protestov t. i. rumenih jopičev v ponedeljek sestal s predstavniki politike, gospodarstva, sindikatov in lokalnih oblasti, da bi dorekel ukrepe. Po napovedih medijev naj bi z njimi nato seznanil državljane. > Več...
Murska Sobota, 09. decembra (STA) - Med tem ko nogometaši Mure igrajo v prvi slovenski ligi, na sodiščih še vedno tečejo postopki, povezani z delovanjem predhodnikov kluba v letih 2010-2013. Večina zadev je končanih, soboška Komunala še vedno terja slabih 200 tisoč evrov, posojenih nogometašem, na sodišču pa ugotavljajo, kdo je odgovoren za posojilo. > Več...
Pariz, 09. decembra (STA) - Francoska vlada je danes pozvala ameriškega predsednika Donalda Trumpa, naj se ne vmešava v francosko notranjo politiko, potem ko je ta na Twitterju komentiral nasilne proteste t. i. rumenih jopičev v Franciji in napadel pariški podnebni sporazum. Proti Trumpovim opazkam so se poleg tega kritično odzvali tudi nekateri francoski politiki. > Več...
Lima, 09. decembra (STA) - V Peruju poteka ustavni referendum o štirih reformah, katerih namen je izkoreninjenje sistematične korupcije, ki zaznamuje politične in sodne institucije v državi. Referendum po navedbah oblasti nadzoruje več kot 50 opazovalcev iz 16 držav, poroča nemška tiskovna agencija dpa. > Več...
Bruselj, 09. decembra (STA) - Belgijski premier Charles Michel je v soboto zvečer sporočil, da bo njegova vlada nadaljevala z delom kot manjšinska vlada, potem ko jo je zapustila koalicijska stranka, flamska nacionalistična stranka N-VA zaradi načrtovane podpore Belgije globalnemu dogovoru ZN o migracijah. Člani vlade iz vrst N-VA so danes odstopili. > Več...
10.12.2018 7:20
Peking, 09. decembra (STA) - Kitajsko zunanje ministrstvo je zaradi aretacije glavne finančne direktorice kitajskega tehnološkega velikana Huawei Meng Wanzho v soboto na pogovor poklicalo veleposlanika Kanade v Pekingu. Kanado so pozvali k izpustitvi Mengove, ki so jo na zahtevo ZDA prijeli v začetku meseca, v nasprotnem primeru pa zagrozili s "hudimi posledicami". > Več...
Podnebna konferenca se preveša v drugi del
Katovice, 09. decembra (STA) - Podnebna konferenca COP24 v Katovicah, katere temeljni cilj je sprejetje t. i. knjige pravil za izvajanje pariškega podnebnega sporazuma od leta 2021, se preveša v drugi del. Vrhunec bo ministrsko zasedanje, ki se ga bo udeležil tudi Jure Leben. Zaenkrat so sicer tehnični pogovori po besedah pogajalca Zorana Kusa zastali pri podnebnih financah. > Več...
Evropski parlament prihodnji teden tudi o brexitu
Strasbourg, 09. decembra (STA) - Evropski parlament bo v ponedeljek v Strasbourgu začel zadnje letošnje zasedanje, na katerem bo podelil nagrado Saharov, glasoval o trgovinskem sporazumu med EU in Japonsko ter proračunu EU za prihodnje leto. Zasedanje bo potekalo v pričakovanju odločitve britanskega parlamenta o brexitu, o katerem bodo v sredo razpravljali tudi evropski poslanci. > Več...
Trump pri izbiri novega načelnika oboroženih sil ZDA naj ne bi upošteval Mattisa
Washington, 10. decembra (STA) - Ameriški predsednik Donald Trump je za novega načelnika štaba združenih poveljstev oboroženih sil ZDA imenoval sedanjega načelnika štaba kopenske vojske generala Marka Milleya, kar naj bi bilo po poročanju ameriških medijev v nasprotju s predlogom obrambnega ministra Jamesa Mattisa. > Več...
10.12.2018 7:09
Beograd, 09. decembra (STA) - V srbski prestolnici Beograd se je v soboto zvečer zbralo več tisoč ljudi, ki so na mirnem protestu izrazili nasprotovanje političnemu nasilju v državi, potem ko je bil konec novembra v mestu Kruševac na jugu države tarča napada opozicijski politik, vodja Levice Srbije Borko Stefanović, poroča srbska tiskovna agencija Beta. > Več...
10.12.2018 7:05
Bruselj, 09. decembra (STA) - Evropski parlament, Svet EU in Evropska komisija so dosegli politični dogovor o reviziji uredbe o vrhnji domeni .eu. Po novih predpisih bodo lahko državljani EU in Evropskega gospodarskega prostora domeno registrirali tudi zunaj EU ne glede na državo bivanja. Revizija prinaša tudi boljšo strukturo upravljanja domene in posodobljen pravni okvir. > Več...
Timmermans potrjen za vodilnega kandidata evropskih socialdemokratov
Lizbona, 08. decembra (STA) - Evropski socialdemokrati (PES) so danes bivšega nizozemskega zunanjega ministra Fransa Timmermansa potrdili za vodilnega kandidata, t. i. spitzenkandidata, za volitve v Evropski parlament maja prihodnje leto. Okoli tisoč delegatov ga je na kongresu PES v portugalskem glavnem mestu Lizbona izbralo z aklamacijo, poroča nemška tiskovna agencija dpa. > Več...
V številnih evropskih prestolnicah protesti, najbolj množični v Franciji
Pariz/Bruselj/Haag/Budimpešta/Rim, 08. decembra (STA) - V številnih evropskih prestolnicah so v soboto potekali protesti. Najbolj množični so bili v Franciji, kjer se je protestov t. i. rumenih jopičev po celotni državi udeležilo okoli 31.000 ljudi, samo v Parizu je na ulice prišlo 8000 protestnikov. Policija je uporabila solzivec in vodne topove. Skupno so aretirali več kot 700 ljudi. > Več...
Budimpešta, 08. decembra (STA) - Na ulicah madžarske prestolnice Budimpešta se je danes zbralo na tisoče ljudi, da bi protestirali proti reformi zakona o delavskih pravicah, ki jo želi uveljaviti madžarska konservativna vlada premierja Viktorja Orbana. Sindikati novelo zakona, ki predvideva znatno povečanje števila dovoljenih nadur, označujejo za "suženjski zakon". > Več...
Ljubljana, 07. decembra (STA) - Dekani na ljubljanski univerzi so za razliko od mariborske in primorske zaposleni kot visokošolski učitelji, in ne kot dekani, zato prejemajo tudi položajni dodatek, je poročala POP TV. Računsko sodišče jih je že trikrat opozorilo na po njihovem mnenju nezakonito prakso, a se ni spremenilo nič. Na univerzi odgovarjajo, da je zakonodaja nejasna. > Več...
Sodstvo in tožilstvo morata odločitve pojasniti tako, da jih bodo ljudje razumeli
Ljubljana, 07. decembra (STA) - Ministrica za pravosodje Andreja Katič poudarja, da morata sodstvo in tožilstvo svoje odločitve pojasniti tako, da jih bodo ljudje razumeli. Zagrizla je že v nekatere najbolj zahtevne zakonske predloge. Kot je dejala v pogovoru za STA, verjame, da bo tudi s pogovori z vpletenimi deležniki mogoče najti soglasje in kompromisne rešitve. > Več...
Maribor, 07. decembra (STA) - Mariborsko tožilstvo je v četrtek na tamkajšnje okrožno sodišče vložilo obtožnico zoper Andreja Šiška, v kateri mu zaradi aktivnosti Štajerske varde očita kaznivo dejanje ščuvanja k nasilni spremembi ustavne ureditve, je za STA danes potrdil vodja mariborskega tožilstva Darko Simonič in dodal, da so hkrati predlagali tudi podaljšanje pripora. > Več...
Državni zbor bo v četrtek na izredni seji odločal o predlogu novele zakona o izvrševanju proračuna in predlogu novele zakona minimalni plači, je sklenil kolegij predsednika DZ. Na seji bodo opravili tudi prvo obravnavo predloga sprememb zakona o povračilu škode izbrisanim. Izredna seja se bo začela v četrtek ob 12. uri. > Več...
Strasbourg, 07. decembra (STA) - Slovenija je v četrtek podpisala konvencijo Sveta Evrope proti trgovini s človeškimi organi, potem ko je slovenska vlada v oktobru potrdila ta korak. Konvencija med drugim vlade poziva, naj nezakonito odstranjevanje človeških organov označijo za kaznivo dejanje, so sporočili iz Sveta Evrope. > Več...
Zagreb, 07. decembra (STA) - Administracija ameriškega predsednika Donalda Trumpa blokira pol milijarde dolarjev vredno izraelsko-hrvaško pogodbo o nakupu 12 vojaških letal F-16 barak, je v četrtek poročal ameriški portal axios.com, ki se sklicuje na izraelske vire. Hrvaški mediji danes ocenjujejo, da je Hrvaška kolateralna žrtev ameriško-izraelskega spora. > Več...
Montreal/Tokio, 07. decembra (STA) - Kanadski premier Justin Trudeau je po ostrih odzivih Kitajske na aretacijo glavne finančne direktorice kitajskega tehnološkega velikana Huawei Meng Wanzho, ki so jo v Kanadi v soboto pridržali na zahtevo ZDA, poudaril, da aretacija nima političnega ozadja. Japonska vlada naj bi medtem razmišljala o opustitvi uporabe izdelkov Huaweia in ZTE. > Več...
Ljubljana, 07. decembra (STA) - Pri informacijskem pooblaščencu so v zadnjem času prejeli številna vprašanja zaskrbljenih staršev, šol in vrtcev glede (ne)dopustnosti fotografiranja nastopov otrok po Splošni uredbi o varstvu podatkov (GDPR). Ta staršu nikakor ne prepoveduje fotografiranja nastopa svojega otroka v vrtcu ali šoli, so sporočili iz urada informacijskega pooblaščenca. > Več...
Koprska občinska volilna komisija (OVK) je v celoti zavrnila tako ugovor Borisa Popoviča kot ugovor Aleša Bržana, je po seji povedal predsednik OVK Miloš Senčur. Število glasov se je sicer spremenilo, ne pa tudi izid, tako da Bržan ostaja župan. > Več...
Brazilsko sodišče prekinilo povezovanje Boeinga in Embraerja
Sao Paulo, 07. decembra (STA) - Brazilsko zvezno sodišče je prekinilo postopek za vzpostavitev strateškega partnerstva, za katerega sta se dogovorila ameriški letalski velikan Boeing in brazilski izdelovalec letal Embraer. Kot je pojasnilo, želi preprečiti, da bi podjetji morebitne konkretne poteze naredili pred nastopom administracije novega brazilskega predsednika. > Več...
Hamburg, 07. decembra (STA) - Nemška kanclerka Angela Merkel je v uvodnem nagovoru na kongresu krščanskih demokratov (CDU) v Hamburgu spomnila na svoje začetke, a ob tem poudarila prihodnje izzive, ki ležijo pred stranko. Pri tem je črpajoče iz lastnih izkušenj 18 let vodenja CDU, pozvala k poenotenju krščanskih demokratov, da bi se tako lahko skupaj združili in vodili. > Več...
Pahor podelil medalje za zasluge pri obvladovanju migrantske krize
Predsednik republike Borut Pahor je danes na posebni slovesnosti v predsedniški palači podelil medalje za zasluge pri obvladovanju migrantske krize v letih 2015 in 2016. Gre za medalje za zasluge na varnostnem in vojaškem področju ter za zasluge na civilnem področju posameznikom in institucijam iz Slovenije ter držav Evropske unije. > Več...
Ljubljana, 07. decembra (STA) - Nadzorni svet Slovenskih železnic (SŽ) na današnji seji med drugim obravnava domnevno sporna izplačila nekaterim avtobusnim prevoznikom, ki so jih železnice najemale za nadomestne prevoze. Pri teh naj bi prišlo do nepravilnosti, po poročanju spletnega portala Siol.net se je več zaposlenih znašlo tudi v disciplinskih postopkih. > Več...
Ljubljana, 07. decembra (STA) - Na razpis za delovno mesto inšpektorja svetnika za področje medijev je prispelo 23 vlog, so za STA navedli na ministrstvu za kulturo. Komisija bo vloge odprla predvidoma v naslednjem tednu. Takrat bo tudi znano, koliko prijav ustreza natečajnim pogojem, so pojasnili. > Več...
Resolucija ZN za obsodbo Hamasa ni dobila potrebne večine
New York, 07. decembra (STA) - Ameriška resolucija za obsodbo palestinske organizacije Hamas v četrtek na glasovanju v Generalni skupščini Združenih držav ni dobila potrebne dvotretjinske večine za potrditev. Za resolucijo je glasovalo 87 držav, med njimi skupaj z EU tudi Slovenija, proti je bilo 57 držav, 33 držav pa se je vzdržalo. > Več...
Hamburg, 07. decembra (STA) - Nemški krščanski demokrati (CDU) bodo danes na kongresu v Hamburgu izbirali novo vodstvo stranke. Potem ko se je kanclerka Angela Merkel v oktobru odpovedala vodenju, bo danes znan nov prvak ali prvakinja CDU. Med vidnejšimi kandidati so generalna sekretarka Annegret Kramp-Karrenbauer, odvetnik Friedrich Merz in zdravstveni minister Jens Spahn. > Več...
V Tennesseeju že druga usmrtitev z električnim stolom v mesecu dni
Nashville, 07. decembra (STA) - V državnem zaporu Nashvilla so v četrtek zvečer po krajevnem času usmrtili 61-letnega Davida Earla Millerja. Po 36 letih čakanja na usmrtitev so ga usmrtili na električnem stolu. To je bila že druga usmrtitev z električnim stolom v Tennesseeju v nekaj več kot mesecu dni. > Več...
Pariz, 06. decembra (STA) - Francoski premier Edouard Philippe je danes napovedal, da bodo zaradi možnosti nasilja in izgredov v soboto ob napovedih protivladnih protestih rumenih jopičev po državi namestili 89.000 policistov, od tega 8000 v Parizu. V prestolnici bo zaprt Eifflov stolp, opera, pa tudi več deset muzejev, med njimi Louvre. > Več...
Uprava za probacijo se bo brez dodatnih sodelavcev sesula sama vase
Ljubljana, 06. decembra (STA) - Uprava za probacijo, ki je zaživela aprila, je žrtev lastnega uspeha, pravi ministrica za pravosodje Andreja Katič. Prirast zadev, ki jih imajo v obravnavi, je v sedmih mesecih delovanja organa okoli 300-odstoten. Nujno jim bodo morali zagotoviti dodatne zaposlene, sicer se bo služba "sesula sama vase", je v intervjuju za STA opozorila ministrica. > Več...
Tiskovna predstavnica State Departmenta nova veleposlanica ZDA pri ZN
Washington, 07. decembra (STA) - Predsednik ZDA bo najverjetneje danes dosedanjo tiskovno predstavnico State Departmenta in nekdanjo voditeljico ameriške televizije Fox Heather Nauert predlagal za novo veleposlanico ZDA pri Združenih narodih, poročanje ameriških medijev povzemajo tuje tiskovne agencije. > Več...
Notranji ministri EU so dosegli delni dogovor o reformi evropske mejne straže, ki vključuje krepitev njenih pristojnosti glede vračanja nezakonitih migrantov in sodelovanja s tretjimi državami. Dogovora o temeljnem elementu predlagane reforme - vzpostavitvi stalne enote 10.000 varuhov meje do leta 2020 - pa še ni. > Več...
Šmarješke Toplice, 06. decembra (STA) - Občinska volilna komisija v Šmarjeških Toplicah je danes v obvestilu, objavljenem na spletni strani občine, tudi uradno razpisala ponovne volitve za župana na volišču Bela Cerkev. Kot dan glasovanja so določili nedeljo, 16. decembra. > Več...
Quito/London, 06. decembra (STA) - Ekvadorski predsednik Lenin Moreno je danes dejal, da so od Velike Britanije dobili zadostna zagotovila, da lahko ustanovitelj Wikileaksa Julian Assange varno zapusti ekvadorsko veleposlaništvo v Londonu. Ob tem je pojasnil, da Assangea ne mečejo na cesto. > Več...
Ljubljana, 06. decembra (STA) - Katalonski predsednik Quim Torra je danes začel dvodnevni obisk v Sloveniji, kjer sta ga med drugim na neformalnem pogovoru sprejela predsednik republike Borut Pahor in predsednik državnega zbora Dejan Židan. Torra je ob obisku pozval k mednarodnemu posredovanju za politično rešitev katalonske krize. > Več...
Zagreb, 06. decembra (STA) - Zagrebška nadškofija je sprožila preiskavo zaradi trditev 41-letnega modnega oblikovalca Marina Sovarja, ki je dva duhovnika obtožil spolnega nadlegovanja in poskusa posilstva leta 2005. Sovar naj bi bil pred leti, ko je želel postati duhovnik, žrtev starejših duhovnikov, ki imata visoka položaja v katoliški cerkvi na Hrvaškem. > Več...
V izgredih na protestih v Kataloniji ranjeni policisti
Barcelona, 06. decembra (STA) - V Kataloniji so danes ob 40. obletnici španske ustave potekale demonstracije, ki so se sprevrgle tudi v izgrede. V nasilju, ki je izbruhnil med protestniki in policisti v mestu Girona, je bilo ranjenih najmanj šest policistov, aretirali pa so najmanj eno osebo, poroča nemška tiskovna agencija dpa. > Več...
Merklova hvaležna za svoj čas na vrhu CDU
Hamburg, 06. decembra (STA) - Nemška kanclerka Angela Merkel je danes v Hamburgu pred uradnim začetkom kongresa krščanskih demokratov (CDU) izrazila hvaležnost za svoj čas na vrhu stranke, ki jo je vodila 18 let. Pred izborom njenega naslednika ali naslednice pa je glasovanje in razpoloženje v stranki ocenila kot pravo demokracijo, poroča nemška tiskovna agencija dpa. > Več...
Banjaluka, 06. decembra (STA) - Predsedujoči predsedstvu Bosne in Hercegovine Milorad Dodik je danes izjavil, da bo zahteval umik vseh veleposlanikov in generalnih konzulov srbske nacionalnosti ter predlagal nove, ki bodo "upoštevali interese" srbske entitete Republike srbske. Spremembe v diplomaciji BiH je pričakovati v 16 državah, vključno s Slovenijo. > Več...
Ljubljana, 06. decembra (STA) - Vlada je danes na seji sklenila, da Slovenija za drugo tranšo financiranja v instrument za begunce v Turčiji prispeva več kot 2,7 milijona evrov v obdobju 2019-2023. Prispevek je v skladu s časovno razporeditvijo, ki jo je predlagala Evropska komisija v okviru akcijskega načrta za sodelovanje na področju migracij. > Več...
Ljubljana, 06. decembra (STA) - Vlada je sprejela odgovor na pisno poslansko vprašanje Jožeta Tanka (SDS) v zvezi z izvajanjem zakona o prikritih vojnih grobiščih in pokopu žrtev. V skladu z zakonom je bilo do zdaj urejenih 168 prikritih vojnih grobišč in sondiranih 169 grobišč, je razvidno iz odgovora. Vse preiskave pobojev so bile do zdaj zaključene v predkazenskem postopku. > Več...
Ljubljana, 06. decembra (STA) - Vlada je danes določila zgornjo mejo izdatkov za blagajne javnega financiranja, presežek javnih financ bo po načrtih znašal 0,4 odstotka BDP, presežek državnega proračuna pa 0,3 odstotka BDP. Odpoklicala je predsednika upravnega odbora DUTB Miho Juharta. Za nadzornico SDH predlaga Karmen Dietner. > Več...
Bruselj, 06. decembra (STA) - Evropski parlament in Svet EU sta ob podpori Evropske komisije dosegla začasni dogovor o evropskem proračunu za leto 2019. Sredstva bodo še naprej usmerjena v prednostne naloge komisije, med drugim v rast in delovna mesta, raziskave in inovacije ter študente in mlade. Skoraj polovica sredstev je namenjenih spodbujanju gospodarstva in zaposlovanja. > Več...
Vlada iz upravnega odbora DUTB odpoklicala Juharta, namesto njega Tomaž Besek
Ljubljana, 06. decembra (STA) - Vlada je danes iz upravnega odbora Družbe za upravljanje terjatev bank (DUTB) odpoklicala predsednika Miha Juharta in za neizvršnega direktorja imenovala Tomaža Beska. Razlog je zgodba s prodajo zemljišča za tovarno družbe Lonstroff v Logatcu. Besek bo mandat nastopil v soboto. > Več...
Policija opozarja, da se zlorabe otrok preko spleta dogajajo tudi pri nas
Ljubljana, 06. decembra (STA) - Policija starše opozarja, naj bodo pozorni na to, kaj njihovi otroci počnejo na spletu, pa tudi, kakšne fotografije svojih otrok sami objavljajo na medmrežju. Obseg spletne kriminalitete se namreč povečuje, največja žrtev so otroci in mladostniki. Nedavno so policisti prijeli Slovenca, ki ga sumijo, da je 10 let preko spleta iskal mladoletne žrtve. > Več...
Ljubljana, 06. decembra (STA) - Vlada je danes določila besedilo predloga zakona o nekaterih koncesijskih pogodbah, ki bo skladno z evropsko direktivo določila pravila za postopke za podeljevanje koncesij za gradnje in koncesij za storitve. Ker Slovenija direktive še ni prenesla, je Evropska komisija aprila letos proti njej vložila tožbo. > Več...
Pariz, 06. decembra (STA) - Francija bo prihodnje leto sama uvedla davek na digitalne storitve, če EU ne bo uspelo doseči dogovora o skupnem davku, je napovedal finančni minister Bruno Le Maire. Primeren rok za dosego skupnega dogovora se mu zdi v marcu. Kot je poudaril, imajo odgovornost obdavčiti "digitalne velikane", je poročala francoska tiskovna agencija AFP. > Več...
Odbor DZ se glede izplačila višjih zneskov zaradi napredovanj strinja z vlado
Ljubljana, 06. decembra (STA) - Odbor DZ za notranje zadeve je danes brez glasu proti za obravnavo na plenarni seji DZ pripravil dopolnjeni predlog novele zakona o sistemu plač v javnem sektorju. Določa, da vsi javni uslužbenci in funkcionarji v letu, ko izpolnijo pogoje za napredovanje v višji plačni razred oz. naziv, dobijo pravico do izplačila s 1. decembrom. > Več...
Sodišče EU: Države ne morejo naložiti dajatve na izvoz elektrike, proizvedene na njihovem ozemlju
Članice EU ne morejo naložiti dajatve na izvoz električne energije, proizvedene na njihovem ozemlju, je odločilo Sodišče EU. Taka dajatev namreč ni upravičena s ciljem zagotavljanja stabilnosti oskrbe z elektriko na nacionalnem ozemlju, so sporočili s sodišča. > Več...
Vlada sprejela spremembe uredbe za javne agencije in zavode, ne pa še za vojake
Ljubljana, 06. decembra (STA) - Vlada je na današnji seji sprejela spremembe uredbe o uvrstitvi delovnih mest v javnih agencijah, javnih skladih in javnih zavodih v plačne razrede. Ta sledijo ponedeljkovemu podpisu stavkovnih sporazumov in dogovora o plačah, s katerimi so se dogovorili tudi o povišanju plač. Ni pa vlada danes še obravnavala tovrstne uredbe za Slovensko vojsko. > Več...
Ljubljana, 06. decembra (STA) - Vodje nekaterih poslanskih skupin koalicije so danes pojasnili, da se je koalicija za povečanje števila državnih sekretarjev na nekaterih resorjih dogovorila že ob oblikovanju vlade. Med ministrstvi, ki da jih želijo na tak način strokovno okrepiti, izpostavljajo ministrstvo za zdravje, saj je zdravstvo ena od vladnih prioritet, težav pa veliko. > Več...
Murska Sobota, 06. decembra (STA) - Tožilstvo v Murski Soboti je umaknilo obtožnico proti nekdanjim mariborskemu županu Francu Kanglerju, direktorici mestne uprave Milici Simonič Steiner in vodji urada za komunalo Viliju Eisenhutu v zadevi Kolektor. Kangler pravi, da je s tem rezultat proti policiji in tožilstvu povišal na 22 proti 0. > Več...
Ljubljana, 06. decembra (STA) - Kandidat za guvernerja Banke Slovenije Boštjan Vasle se je na javni predstavitvi, ki jo je pripravil predsednik države Borut Pahor, zavzel za delovanje banke kot odprte institucije. "Vedno sem podpiral odprtost in sodelovanje, moja kandidatura temelji tudi na tej zavezi," je povedal Vasle, ki se mu je v teh dneh iztekel mandat na čelu Umarja. > Več...
Z rebalansom do 0,3-odstotnega presežka v proračunu
Ljubljana, 06. decembra (STA) - Vlada je na današnji seji sprejela spremembe odloka za pripravo proračunov javnih blagajn, s katerimi predlaga dvig zgornje meje odhodkov državnega proračuna za leto 2019 z veljavnih 9,70 milijarde evrov na 10,16 milijarde evrov. Proračunski presežek naj bi dosegel 0,3 odstotka BDP, je povedal finančni minister Andrej Bertoncelj. > Več...
Srbska vlada utrjuje svoj vpliv na medije
Beograd, 06. decembra (STA) - Vladajoča Srbska napredna stranka (SNS) predsednika Srbije Aleksandra Vučića utrjuje svoj vpliv na medije. Grško medijsko podjetje Antenna Group je namreč dva televizijska programa, O2 in Prva, prodalo srbskemu podjetju Kopernikus, ki je v lasti brata funkcionarja SNS Srđana Milovanovića, poroča avstrijska tiskovna agencija APA. > Več...
Ljubljana, 06. decembra (STA) - Vlada je na predlog ministra za finance Andreja Bertonclja za novo nadzornico Slovenskega državnega holdinga (SDH) predlagala Karmen Dietner, trenutno predsednico uprave Pokojninske družbe A. Predlog mora potrditi DZ, z imenovanjem Dietnerjeve pa bi popolnili mesto, ki je bilo izpraznjeno prav po Bertoncljevem odhodu iz nadzornega sveta. > Več...
Nasprotniki globalnega migracijskega dogovora nimajo močnih argumentov
Bruselj, 06. decembra (STA) - Nasprotniki globalnega migracijskega dogovora nimajo močnih argumentov, je poudaril evropski komisar za migracije Dimitris Avramopulos ob prihodu na današnje zasedanje notranjih ministrov EU v Bruslju. "So ga sploh prebrali?" je vprašal ter poudaril, da je to le nezavezujoč okvir sodelovanja, ki ne postavlja pod vprašaj nacionalne suverenosti. > Več...
Pravobranilec: Varovalka bi Severno Irsko ločila od Združenega kraljestva
London, 06. decembra (STA) - Pravno mnenje državnega pravobranilca Združenega kraljestva Geoffreya Coxa o sporazumu o brexitu je odkrilo nevarnosti, ki jih dogovor z Brusljem o izstopu iz EU predstavlja za ustavno integriteto Združenega kraljestva. Iz mnenja izhaja, da bo t.i. varovalka ločila Severno Irsko od preostalega dela Združenega kraljestva. > Več...
Pahor na neuradnem pogovoru sprejel katalonskega predsednika
Ljubljana, 06. decembra (STA) - Predsednik republike Borut Pahor je danes na neuradnem pogovoru sprejel katalonskega predsednika Quima Torro, ki se danes in v petek mudi v Sloveniji. Na srečanju sta spregovorila o tradicionalno dobrem odnosu med Slovenijo in Katalonijo, so sporočili iz urada predsednika. > Več...
S projektom eProstor do večje preglednosti pri upravljanju s prostorom v Sloveniji
Ljubljana, 06. decembra (STA) - Za večjo učinkovitost in preglednost pri upravljanju s prostorom v Sloveniji so se na ministrstvu za okolje in prostor ter geodetski upravi lotili projekta eProstor. Program bo uporabnikom med drugim prinesel hitrejše poslovanje, boljšo informiranost ter kakovostnejše podatke. Ti bodo tudi osnova za obdavčitev nepremičnin. > Več...
Slovenjgraško sodišče predvidoma kmalu o predaji osumljenih tatvine bankomata Avstriji
Slovenj Gradec, 06. decembra (STA) - Okrožno sodišče v Slovenj Gradcu je za enega osumljenega tatvine bankomata v Pliberku odredilo enomesečni pripor, zoper preostale štiri pa sodno pridržanje. Za vse osumljene je Avstrija podala evropski nalog za prijetje in predajo. Naroki o predaji in priporu za preostale štiri bodo predvidoma danes in v petek, so za STA pojasnili na sodišču. > Več...
V Avstraliji razveljavili obsodbo nadškofa za prikrivanje spolnih zlorab
Sydney, 06. decembra (STA) - Avstralsko pravosodje je danes razveljavilo obsodbo nekdanjega nadškofa Philipa Wilsona, ki so ga maja zaradi prikrivanja dejanj pedofilskega duhovnika obsodili na leto dni zapora. S tem je postal najvišji dostojanstvenik katoliške cerkve na svetu, obsojen zaradi tovrstnih dejanj. Na to se je pritožil, pravosodje je danes njegovi pritožbi ugodilo. > Več...
Kitajska ostro nad aretacijo finančne direktorice Huaweia
Peking, 06. decembra (STA) - Kitajsko zunanje ministrstvo se je ostro odzvalo na aretacijo glavne finančne direktorice kitajskega tehnološkega velikana Huawei Meng Wanzho, ki so jo v Kanadi v soboto pridržali na zahtevo ZDA. Zahtevalo je obrazložitev razlogov za pridržanje in njeno takojšnjo izpustitev. Dogodek bi lahko ogrozil trhlo trgovinsko premirje med ZDA in Kitajsko. > Več...
Budimpešta, 06. decembra (STA) - Madžarski premier Viktor Orban je v četrtek prižgal zeleno luč za centralizacijo zasebnih provladnih medijev. Kljub kritikam, da mu bo to omogočilo popoln nadzor nad mediji v državi, bodo tako na Madžarskem približno 500 medijev združili v holding, ki bo koordiniral delo časnikov, revij, spletnih portalov ter radijskih in televizijskih postaj. > Več...
Hrvaška proti okrepitvi zmogljivosti za sprejem migrantov
Zagreb, 06. decembra (STA) - Evropska komisija naj bi danes od držav članic Evropske unije zahtevala, naj ponudijo dodatne zmogljivosti za namestitev novih migrantov, a bo Hrvaška to zahtevo zavrnila, so za hrvaške medije potrdili viri pri hrvaškem ministrstvu za notranje zadeve. Na današnjem zasedanju notranjih ministrov EU bo na dnevnem redu reforma azilnega sistema v EU. > Več...
Notranji ministri EU naj bi dosegli delni dogovor o reformi mejne straže
Notranji ministri EU naj bi danes v Bruslju dosegli delni dogovor o reformi evropske mejne straže, ki naj bi vključeval krepitev njenih pristojnosti glede vračanja nezakonitih migrantov in sodelovanja s tretjimi državami. Še vedno pa ostajata odprti vprašanji glede suverenosti in kako zagotoviti predlaganih 10.000 varuhov meje. > Več...
Število tujih delavcev v Sloveniji močno raste
Ljubljana, 06. decembra (STA) - V Sloveniji je bilo konec letošnjega septembra delovno aktivnih 86.014 tujcev, kar je 18,8 odstotka več kot konec lanskega septembra. Odstotkovno gledano se je najbolj povečalo število delovno aktivnih državljanov Kosova, po številu pa so daleč v ospredju državljani Bosne in Hercegovine, kažejo podatki statističnega urada. > Več...
Vancouver, 06. decembra (STA) - Kanadsko pravosodno ministrstvo je sporočilo, da so že v soboto v Vancouverju aretirali glavno finančno direktorico kitajskega tehnološkega velikana Huawei Meng Wanzhou, ki jo bodo morda izročili ZDA. Tiskovni predstavnik ministrstva Ian McLeod je dejal, da je vlada na zahtevo aretirane prepovedala objavo podrobnosti o primeru. > Več...
Koprska volilna komisija danes o Popovičevem ugovoru
Koper, 06. decembra (STA) - Koprska občinska volilna komisija (OVK) bo na popoldanski seji obravnavala ugovor Borisa Popoviča z zahtevo po ponovnem štetju vseh glasov drugega kroga županskih volitev. Po končnih neuradnih izidih je Aleš Bržan Popoviča prehitel za vsega sedem glasov. OVK lahko ugovoru ugodi delno ali v celoti, lahko pa ga v celoti zavrne. > Več...
Vlada naj bi imenovala novega neizvršnega direktorja DUTB
Ljubljana, 06. decembra (STA) - Vlada bo po neuradnih informacijah danes imenovala novega neizvršnega direktorja Družbe za upravljanje terjatev bank (DUTB), po poročanju Dnevnika bo to Tomaž Besek. Ni pa še znano, ali bo imenovan namesto odhajajočega Juana Barbe Silvele ali kakšnega drugega neizvršnega direktorja. > Več...
Kandidat za guvernerja Vasle se bo javno predstavil
Ljubljana, 06. decembra (STA) - Kandidat za guvernerja Banke Slovenije Boštjan Vasle se bo predstavil na javni predstavitvi, ki jo pripravlja predsednik države Borut Pahor. Pahor ocenjuje, da Vasle izpolnjuje visoke strokovne kriterije in ima potrebne izkušnje za opravljanje te funkcije, ter ugotavlja, da uživa potrebno podporo v DZ za izvolitev. > Več...
Predlog pokojninske novele SDS končal zakonodajno pot
Ljubljana, 05. decembra (STA) - Za predlog pokojninske novele, ki jo je vložila skupina poslancev s prvopodpisanim Danijelom Krivcem iz SDS, se je danes končal zakonodajni postopek. Kot primernega za nadaljnjo obravnavo ga je namreč ocenilo 26 poslank in poslancev, nasprotnega mnenja pa jih je bilo 44. > Več...
Pariz, 05. decembra (STA) - Francoska vlada je danes sklenila, da v prihodnjem letu ne bo nobenega zvišanja trošarin na gorivo, je sporočil minister za okolje Francois Rugy. S tem se je vlada odzvala na večdnevne množične in tudi nasilne proteste proti zvišanji cen goriv, poroča francoska tiskovna agencija AFP. > Več...
Šmarješke Toplice, 05. decembra (STA) - Občinska volilna komisija v Šmarjeških Toplicah je danes priznala še en glas županskemu kandidatu Marjanu Hribarju, ki ima tako zdaj en glas prednosti pred Bernardko Krnc. Po obravnavi ugovorov je komisija poleg tega odločila, da bodo na volišču v Beli Cerkvi ponovili volitve, je po seji komisije povedal njen predsednik Fredi Bančov. > Več...
New York, 06. decembra (STA) - Republikanski senator Ben Sasse iz Nebraske se je v sredo pridružil 15 demokratskim kongresnikom, ki zahtevajo notranjo preiskavo v pravosodnem ministrstvu ZDA zaradi milijarderja Jeffreyja Epsteina, ki se je leta 2008 izognil dolgi zaporni kazni, kljub številnim spolnim zlorabam mladoletnic. > Več...
Zapravili 230.000 evrov, dobili prazen nič
Ljubljana, 05. decembra (STA) - Danes, ko je znano, da se je Nacionalni inštitut za otroške srčne bolezni sesul v prah, bi moral kdo od odgovornih stopiti pred javnost, vrniti zapravljenih 230.000 evrov ali se najmanj opravičiti davkoplačevalcem in staršem, ker jim je vzbujal lažno upanje, v Delu piše Brigite Ferlič Žgajnar. > Več...
Hekerji na spletni platformi Quora ukradli podatke okoli 100 milijonov uporabnikov
San Francisco, 05. decembra (STA) - Neznani hekerji so z vdorom na spletno tržnico znanja Quora pridobili podatke okoli 100 milijonov uporabnikov. Med drugim so pridobili informacije o imenih, naslovih spletne pošte, določenih gesel in zasebnih sporočilih, so v torek sporočili iz podjetja. > Več...
Bruselj, 05. decembra (STA) - Tokratno zasedanje zunanjih ministrov zveze Nato v Bruslju je zaznamovala zaskrbljenost nad usodo jedrske pogodbe INF. ZDA so dale Rusiji dva meseca časa, da jo preneha kršiti, sicer bodo odstopile od dogovora. Zunanji minister Miro Cerar je danes ocenil, da je stanje zelo zaskrbljujoče in napovedal razpravo o tem v Sloveniji. > Več...
V Parizu 13 protestnikov obtožili poškodovanja Slavoloka zmage
Pariz, 05. decembra (STA) - Potem ko so se protesti rumenih jopičev v soboto v Parizu sprevrgli v izgrede in je bil med drugim poškodovan tudi Slavolok zmage, je francosko tožilstvo danes proti 13 osebam vložilo obtožnice zaradi poškodovanja slavoloka in kraje. > Več...
BiH pozdravlja poziv Nata k nadaljnjim prizadevanjem za članstvo
Sarajevo, 05. decembra (STA) - Visoki predstavniki Bosne in Hercegovine so pozdravili današnjo odločitev zunanjih ministrov članic zveze Nato, ki so izrazili pripravljenost sprejeti prvi letni nacionalni program reform BiH v okviru akcijskega načrta za članstvo (Map) v organizaciji. > Več...
Romunija po oceni Junckerja pripravljena na predsedovanje EU
Bruselj, 05. decembra (STA) - Kljub pomislekom glede vladavine prava v Romuniji je država dobro pripravljena na prevzem predsedovanja Svetu Evropske unije, je danes ocenil predsednik Evropske komisije Jean-Claude Juncker. Različna mnenja glede stanja pravne države pa so dvostranska tema med Brusljem in Bukarešto, je dodal po srečanju s predstavniki romunske vlade v Bruslju. > Več...
Sporazum in aneksa h kolektivnim pogodbam danes podpisali tudi na RTVS
Ljubljana, 05. decembra (STA) - Po ponedeljkovem podpisu stavkovnega sporazuma med vlado in sindikati so danes sporazum in aneksa h kolektivnim pogodbam podpisali tudi generalni direktor Radiotelevizije (RTV) Slovenija Igor Kadunc ter predstavniki reprezentativnih sindikatov RTV Slovenija, je v sporočilu za javnost zapisala služba za komuniciranje RTVS. > Več...
DZ brez sklepov končal razpravo o prodaji NLB
Ljubljana, 05. decembra (STA) - DZ je končal šesturno razpravo o domnevni škodi zaradi prepozne prodaje NLB. Konec leta 2017 bi za banko iztržili več, so opozarjali v opozicijskih SNS, NSi in SDS, kjer za zamudo krivijo prejšnjo vlado. Kot so izračunali, bi bila v primeru pravočasne prodaje kupnina za največjo slovensko banko za vsaj 460 milijonov evrov višja. > Več...
Beograd, 05. decembra (STA) - Srbska premierka Ana Brnabić je ob napovedih o oblikovanju kosovske vojske danes izrazila upanje, da Srbiji ne bo treba uporabiti svoje vojske, da pa je to trenutno ena od možnosti, saj ne morejo gledati novega etničnega čiščenja Srbov. > Več...
Po objavi celotnega pravnega mnenja o sporazumu o brexitu Mayeva tarča kritik
London/Bruselj, 05. decembra (STA) - Britanska vlada je danes objavila celotno pravno mnenje o sporazumu z Brusljem o izstopu Velike Britanije iz EU, potem ko so jo poslanci prvič v zgodovini spoznali za krivo nespoštovanja parlamenta, ker jih je z mnenjem seznanila le okvirno. Več poslancev je danes premierko Thereso May obtožilo zavajanja. > Več...
Leben z nevladniki v drzno okoljsko in prostorsko politiko
Ljubljana, 05. decembra (STA) - Pri ministru Juretu Lebnu se je danes na ustanovni seji zbral svet ministra za okolje in prostor za sodelovanje z nevladnimi organizacijami. Ta bo deloval kot strokovno-posvetovalni organ, Leben pa je prepričan, da bodo s predstavniki nevladnega sektorja dobro sodelovali in oblikovali "drzno politiko" na področju okolja in prostora. > Več...
Katalonski predsednik Torra v četrtek in petek v Sloveniji
Ljubljana, 05. decembra (STA) - V Sloveniji se bo v četrtek in petek mudil katalonski predsednik Quim Torra, ki se bo med drugim srečal s predstavniki političnih strank in gospodarstveniki, ne bo pa ga sprejelo državno vodstvo. Torro je v Slovenijo povabil evropski poslanec Ivo Vajgl, ker dogajanje v Kataloniji po njegovem mnenju potrebuje solidarnost na evropski ravni. > Več...
DZ več ur o prodaji NLB, sklepov ne bo
DZ je začel izredno sejo z razpravo o domnevni škodi zaradi prepozne prodaje NLB. Konec leta 2017 bi za banko iztržili več, pravijo v opozicijskih SNS, NSi in SDS, kjer za zamudo krivijo prejšnjo vlado. Kot so izračunali, bi bila v primeru pravočasne prodaje kupnina za največjo slovensko banko za vsaj 460 milijonov evrov višja. > Več...
Ljubljana, 05. decembra (STA) - Za danes sklicanega predobravnavnega naroka v zadevi Stožice ni bilo mogoče opraviti, saj je odvetnik nekdanjega direktorja Grepa Uroša Ogrina zahteval izločitev sodnice Špele Koleta, ker naj bi ji bil sodni spis predodeljen brez upravičenih razlogov, in predsednika sodišča Marjana Pogačnika. Narok je tako preložen za nedoločen čas. > Več...
Moskva zavrača obtožbe ZDA glede jedrske pogodbe in grozi s protiukrepi
Moskva, 05. decembra (STA) - Moskva je danes zavrnila obtožbe ZDA, da domnevno krši pogodbo o omejitvi jedrskih raket srednjega dosega (INF). Trdijo, da so v Washingtonu prilagodili dejstva, da bi lažje utemeljil svoj izstop iz pogodbe. Kljub zavračanju obtožb je Rusija s protiukrepi zagrozila državam, ki bi namestile ameriške rakete srednjega dosega. > Več...
Celje, 05. decembra (STA) - K slovenjgraškemu preiskovalnemu sodniku so bili danes privedeni tudi preostali štirje od petih osumljenih za tatvino bankomata v avstrijskem Pliberku. Kot je na današnji novinarski konferenci povedal pomočnik vodje celjskih kriminalistov Aleš Slapnik, bodo najbrž vsi izročeni avstrijski policiji, vendar bo o tem v 10 dneh odločilo sodišče. > Več...
Ljubljana, 05. decembra (STA) - Poslanci koalicijskih poslanskih skupin in Levice so danes v DZ vložili zahtevo za ustanovitev preiskovalne komisije. Ta bo ugotavljala, ali je prihajalo do kršitev zakona z nezakonitim financiranjem strank iz tujine in kakšno vlogo so pri tem imeli mediji, je na novinarski konferenci pojasnil Jani Möderndorfer (SMC), ki naj bi vodil komisijo. > Več...
Na protestnem shodu tudi pozivi proti odpovedi kolektivnih pogodb
Ljubljana, 05. decembra (STA) - Zveza svobodnih sindikatov Slovenije (ZSSS) in Konfederacija sindikatov Slovenije Pergam sta v Ljubljani pripravili protestni shod, na katerem so delodajalce pozvali k zvišanju plač. Zahtevali so tudi intenzivna pogajanja za nove kolektivne pogodbe. Kot je dejala predsednica ZSSS Lidija Jerkič, bodo v primeru odpovedi kolektivnih pogodb stavkali. > Več...
EU krepi boj proti lažnim "novicam"
Bruselj, 05. decembra (STA) - Evropska komisija je danes predstavila akcijski načrt za boj proti dezinformacijam, da bi tako "zaščitili demokracijo in javno razpravo", tudi v luči prihajajočih volitev v Evropski parlament maja prihodnje leto, so danes sporočili v Bruslju. > Več...
S slovesom Merklove z vrha CDU odprto vprašanje prihodnje politike Nemčije
Hamburg, 05. decembra (STA) - Nemška kanclerka Angela Merkel se poslavlja s položaja predsednice krščanskih demokratov (CDU), njenega naslednika bodo izvolili v petek. Zadnje tedne pred kongresom CDU so nemške medije polnili predvsem trije vidnejši kandidati za njenega naslednika, manj je bilo govora o tem, kaj pomeni menjava na vrhu najmočnejše stranke za Nemčijo in svet. > Več...
V SDS pozdravljajo ustanovitev preiskovalne komisije o financiranju političnih strank iz tujine
Ljubljana, 05. decembra (STA) - V SDS pozdravljajo ustanovitev parlamentarne preiskovalne komisije o financiranju političnih strank iz tujine, ki so jo napovedali v koalicijskih strankah. Menijo namreč, da bi tako lahko med drugim ugotovili tudi, "kakšen delež provizij od preko državne NLB oprane milijarde evrov za iranske teroriste" so prejele nekatere stranke. > Več...
Bruselj, 05. decembra (STA) - Evropska komisija se je danes zavzela za nadaljnjo krepitev vloge evra v globalnem finančnem sistemu. "Evro mora razviti svojo globalno vlogo in v celoti odraziti politično, gospodarsko in finančno težo območja z evrom," navajajo v Bruslju. Kot enega ključnih strateških področjih komisija izpostavlja energetiko. > Več...
V BiH zaradi vojnih zločinov prijeli generala Drekovića
Sarajevo, 05. decembra (STA) - V Bosni in Hercegovini so prijeli upokojenega generala medvojne Armade BiH Ramiza Drekovića. Osumljen je vojnih zločinov nad srbskimi civilisti poleti leta 1995, je sporočilo tožilstvo BiH, ki vodi preiskavo. > Več...
Istanbul, 05. decembra (STA) - Turčija zaradi umora savdskega novinarja Džamala Hašodžija terja aretacijo vplivnih Savdijcev, ki sta oz. sta bila blizu savdskemu prestolonasledniku Mohamedu bin Salmanu, poročanje turške tiskovne agencije Anadolu povzema nemška dpa. > Več...
Ameriška veleposlaništva v Evropi izdala opozorila pred terorizmom
Dunaj, 05. decembra (STA) - Več ameriških veleposlaništev v Evropi je v preteklih dnevih na svojih spletnih straneh objavilo varnostno opozorilo pred morebitnimi terorističnimi napadi v času praznikov. Kot opozarjajo, se skrajneži še vedno osredotočajo na med turisti priljubljene točke, nakupovalna središča in letališča. > Več...
Berlin/Rim, 05. decembra (STA) - V veliki mednarodni akciji v Italiji, Nemčiji, Belgiji in na Nizozemskem so danes prijeli več članov italijanske mafijske združbe N'drangheta. Operacijo z imenom Pollino, katere preiskava se je začela že pred dvema letoma, usklajuje Evropska agencija za pravosodno sodelovanje Eurojust. > Več...
Ljubljana, 05. decembra (STA) - Opravljanje prevozov s taksiji je z vidika davčne zakonodaje ena bolj tveganih dejavnosti, pri kateri prihaja do številnih nepravilnosti. Finančna uprava RS (Furs) tako že dlje časa izvaja poostrene nadzore pri taksistih, pred kratkim pa je uporabila tudi enega izmed najstrožjih ukrepov - prepoved opravljanja dejavnosti in pečatenje vozila. > Več...
V letu 2017 občuten upad ubitih v terorističnih napadih
Sydney, 05. decembra (STA) - Število ubitih v terorističnih napadih po svetu je v letu 2017 upadlo za 27 odstotkov v primerjavi z letom poprej, največji upad sta imela Irak in Sirija. Glede na globalni indeks terorizma je lani v terorističnih napadih umrlo 18.814 ljudi. Indeks sicer opozarja na krepitev grožnje skrajno desnega terorizma v Severni Ameriki in Zahodni Evropi. > Več...
Ljubljana, 05. decembra (STA) - Na državni revizijski komisiji so za STA pojasnili, da se do navedb turškega podjetja Cengiz, ki je v torek zanikalo izločitev iz razpisnega postopka javnega naročila za izgradnjo druge cevi karavanškega predora, ne smejo opredeljevati. S tem bi namreč lahko nedopustno prejudicirali svojo odločitev v morebitnih nadaljnjih postopkih. > Več...
Za novico z naslovom Eden od pridržanih v sumu bančne korupcije ostaja v priporu z dne 30. novembra 2018 smo prejeli zahtevo za objavo popravka, ki ga v celoti objavljamo v nadaljevanju. > Več...
Šmarješke Toplice, 05. decembra (STA) - V Šmarjeških Toplicah, kjer sta po neuradnih izidih občinske volilne komisije Marjan Hribar in dozdajšnja županja Bernardka Krnc zbrala enako število glasov, bo občinska volilna komisija drevi obravnavala ugovore, vložene na delo volilnih odborov. Hribar je sicer ne glede na izid napovedal ovadbe zoper člane volilnega odbora in volilne komisije. > Več...
Zagreb, 05. decembra (STA) - Eden vodilnih svetovnih proizvajalcev avtomobilov, južnokorejska družba Hyundai obravnava možnost začetka proizvodnje vozil na Hrvaškem, danes poroča Jutarnji list. Zagrebški časnik se sklicuje na neimenovane vire iz hrvaške vlade, ki trdijo, da že dva meseca potekajo pogajanja z južnokorejskim velikanom. > Več...
DZ o zamudi pri prodaji NLB in o spremembah pokojninskega zakona
V DZ sta danes na dnevnem redu dve izredni seji. Na prvi bodo na predlog SNS, NSi in SDS govorili o domnevni škodi zaradi zamude pri prodaji NLB, na drugi pa bodo na predlog skupine koalicijskih poslancev opravili splošno razpravo o predlogu sprememb pokojninskega zakona, ki so ga pripravili v SDS. > Več...
V ZDA prve obtožnice povezane z afero panamskih dokumentov
New York, 05. decembra (STA) - Na zveznem sodišču na Manhattnu so v torek objavili prve ameriške obtožnice v povezavi s skrivanjem denarja v davčnih oazah, ki jih je razkrila afera panamski dokumenti mednarodnega novinarskega konzorcija aprila leta 2016. Ameriški tožilci so sporočili, da so trije od obtoženih že prijeti, četrti pa ostaja na prostosti. > Več...
Ljubljana, 05. decembra (STA) - Trgovci želijo preprečiti začetek veljave razširjenega nabora nedovoljenih ravnanj v verigi s hrano, ki je po zakonu o kmetijstvu predviden z novim letom. Na ustavno sodišče so se namreč obrnili za oceno ustavnosti tega dela zakona, dali so tudi predlog za začasno zadržanje izvrševanja teh določb. Slednje je po mnenju vlade neutemeljeno. > Več...
Na sodišču preodobravnavni narok za obtožene v zadevi Stožice
Ljubljana, 05. decembra (STA) - Za devet obtoženih v zadevi Stožice - med drugim tudi ljubljanskega župana Zorana Jankovića - je na ljubljanskem okrožnem sodišču danes sklican predobravnavni narok, na katerem se bodo lahko izrekli o obtožbah. Tožilstvo jih preganja zaradi domnevnih nepravilnosti pri pridobivanju evropskih sredstev in posojil za športno-trgovski center. > Več...
V Ljubljani shod za višje plače
Ljubljana, 05. decembra (STA) - Zveza svobodnih sindikatov Slovenije (ZSSS) in Konfederacija sindikatov Slovenije Pergam danes ob 11. uri pred stavbo GZS v Ljubljani pripravljata protestni shod, s katerim bodo delodajalce pozvali k zvišanju plač. > Več...
Zunanji ministri Nata o Zahodnem Balkanu
Bruselj, 05. decembra (STA) - Zunanji ministri članic zveze Nato se bodo danes v Bruslju osredotočili na Zahodni Balkan. Pričakuje se, da bodo izrazili pripravljenost na obravnavo prvega letnega nacionalnega načrta BiH, ki je pomembna pomoč državi pri izvajanju političnih, gospodarskih in obrambnih reform ter bistven korak države na poti v zavezništvo. > Več...
Šmarješke Toplice, 05. decembra (STA) - V Šmarjeških Toplicah, kjer sta po neuradnih izidih občinske volilne komisije Marjan Hribar in dozdajšnja županja Bernardka Krnc zbrala povsem enako število glasov, bo občinska volilna komisija po napovedih danes obravnavala ugovore, vložene na delo volilnih odborov. > Več...
Washington, 05. decembra (STA) - Posebni tožilec za preiskavo ruskega vpletanja v ameriške volitve 2016 Robert Mueller pred izrekom kazni nekdanjemu svetovalcu za nacionalno varnost ZDA Michaelu Flynnu v torek v sodni vlogi ni predlagal zaporne kazni, ker je Flynn bistveno pomagal njegovi preiskavi. > Več...
Odbor DZ potrdil predlog novele zakona o revidiranju
Ljubljana, 04. decembra (STA) - Odbor DZ za finance je danes dopolnil in potrdil predlog novele zakona o revidiranju, s katero naj bi Slovenija kot zadnja članica EU prenesla določila področne evropske direktive, zaradi tožbe Evropske komisije pa ji grozi finančna kazen. Opozicija je menila, da je predlog slab, in pozvala k prekinitvi obravnave ter pripravi novega zakona. > Več...
Direktorica Cie senatorjem poročala glede smrti Hašodžija
Washington, 05. decembra (STA) - Direktorica ameriške obveščevalne službe Cia Gina Haspel je v torek članom senatnega odbora za mednarodne odnose za zaprtimi vrati poročala o obveščevalnih informacijah, ki jih ima Cia glede umora savdskega novinarja Džamala Hašodžija. Senatorji so kasneje ocenili, da ni dvoma o tem, kdo je naročil umor. > Več...
ZDA dale Rusiji 60 dni časa za spoštovanje jedrske pogodbe INF
Bruselj, 04. decembra (STA) - ZDA so danes opozorile Rusijo, da bodo izstopile iz pogodbe o omejitvi jedrskih raket srednjega dosega (INF) iz leta 1987, če je Moskva v 60 dneh ne bo znova v celoti spoštovala. To je po zasedanju zunanjih ministrov držav članic Nata v Bruslju napovedal ameriški državni sekretar Mike Pompeo. > Več...
Britanski poslanci vladi zadali pomemben udarec v odločilnem času za brexit
London, 04. decembra (STA) - Britanski poslanci so danes prvič v zgodovini spoznali vlado krivo nespoštovanja parlamenta in sicer ker jim ni v celoti predstavila pravnega mnenja o dogovoru z Brusljem o brexitu. Izid glasovanja dokazuje šibkost vlade Therese May teden dni pred ključnim glasovanjem o dogovoru v parlamentu. Mnenje bodo sedaj objavili v celoti. > Več...
Po Fištravčevem porazu služba za nedoločen čas četverici iz njegovega kabineta
Maribor, 04. decembra (STA) - Mediji poročajo, da so na mariborski občinski upravi 1. decembra, torej le dan pred drugim krogom županskih volitev za nedoločen čas zaposlili osem ljudi, tudi štiri sodelavce iz kabineta dosedanjega župana Andreja Fištravca, ki je volitve sicer izgubil že v prvem krogu. Na občini trdijo, da so bile zaposlitve v kadrovskem načrtu. > Več...
Nadzorniki Darsa kritični do prakse pri revizijah v javnem naročanju
Ljubljana, 04. decembra (STA) - Postopki javnega naročanja v revizijskem delu vedno bolj postajajo iskanje formalnih pomanjkljivosti izbrane ponudbe, ne pa uresničevanje temeljnih načel javnega naročanja, torej konkurenčnosti ponudnikov ter gospodarne in učinkovite porabe javnih sredstev, je ob primeru druge cevi predora Karavanke ocenil nadzorni svet Darsa. > Več...
Parlamentarni preiskavi o financiranju strank in težavah v otroški srčni kirurgiji
Ljubljana, 04. decembra (STA) - V DZ se obetata dve parlamentarni preiskavi. V SDS, NSi in SNS zahtevajo preiskavo o ugotavljanju odgovornosti na programu otroške kardiologije ter področju nabav medicinske opreme. V koaliciji pa so se dogovorili za vložitev zahteve za ustanovitev preiskovalne komisije o politični odgovornosti pri financiranju političnih strank iz tujine. > Več...
New York, 05. decembra (STA) - Ameriška demokratska senatorka slovenskega rodu iz Minnesote Amy Klobuchar je v torek na enem od svojih sedaj že rednih nastopov na ameriški liberalni televiziji MSNBC ponovno potrdila, da razmišlja, da bi se leta 2020 podala v predsedniško tekmo. Klobucharjeva je sicer del poplave možnih demokratskih nasprotnikov Donaldu Trumpu. > Več...
Celje, 04. decembra (STA) - Na območju policijskih uprav Celje, Ljubljana in Maribor danes potekajo številne hišne preiskave zaradi suma storitve več kaznivih dejanj zlorabe položaja ali zaupanja pri gospodarski dejavnosti. Pridržali so tri osebe, pod drobnogled pa so kriminalisti vzeli domnevno oškodovanje javnega zavoda, in sicer Zavoda za ribištvo Slovenije. > Več...
Francoska vlada z moratorijem miri rumene jopiče, ti napovedali nove proteste
Pariz, 04. decembra (STA) - Francoska vlada je napovedala moratorij na zvišanje trošarin na gorivo, potem ko se že več tednov vrstijo protesti rumenih jopičev, ki so se konec tedna v Parizu sprevrgli v izgrede. Premier Edouard Philippe je ob tem izpostavil, da noben dvig davkov ne opravičuje ogrožanja varnosti ljudi. Kljub moratoriju so za soboto napovedani novi protesti. > Več...
Ljubljana, 04. decembra (STA) - Vse hitrejši razvoj novih tehnologij na eni strani prinaša številne prednosti, na drugi strani pa tudi tveganja, povezana s kibernetskimi napadi. Udeleženci današnjega posveta o kibernetskih tveganjih v Triglav Labu so se strinjali, da so se stvari začele spreminjati na bolje, kljub temu pa je zavedanje o kibernetskih tveganjih še vedno zelo nizko. > Več...
Koalicija za več državnih sekretarjev
Ljubljana, 04. decembra (STA) - Poslanci koalicije so v parlamentarno proceduro vložili predloga sprememb zakona o vladi ter zakona o državni upravi, s katerima povečujejo število državnih sekretarjev na posameznih ministrstvih in vladnih službah. Na ministrstvu za zdravje bi se po predlogu število državnih sekretarjev povečalo z dva na štiri. > Več...
Finančni ministri EU še brez dogovora o digitalnem davku
Bruselj, 04. decembra (STA) - Finančni ministri EU danes v Bruslju še niso uspeli doseči dogovora o davku na digitalne storitve. Dogovorili so se le, da bodo v prihodnjih mesecih poskušali zagotoviti kompromis na podlagi nemško-francoskega predloga, ki sicer močno krči prvotno predlagani obseg tega davka in po mnenju nekaterih članic znatno slabi prvotno ambicijo. > Več...
Evroskupina Slovenijo poziva, naj čim prej posreduje posodobljen proračunski načrt
Bruselj, 04. decembra (STA) - Finančni ministri držav v območju evra so danes v Bruslju potrdili ocene proračunskih načrtov, ki jih je podala Evropska komisija. Slovenijo evroskupina poziva, naj čim prej posreduje posodobljen osnutek proračunskega načrta in naj pravočasno ukrepa za zagotovitev skladnosti z evropskimi proračunskimi pravili. > Več...
Italijanska policija na Siciliji prijela novo izbranega šefa mafije
Rim, 04. decembra (STA) - Italijanski karabinjerji so v operaciji na Siciliji aretirali novo izbranega šefa izvršnega organa sicilske mafije, palermske pokrajinske komisije, 80-letnega Settima Minea in še 45 drugih osumljencev, so danes sporočile oblasti. Italijanski notranji minister Matteo Salvini pa si je zaradi tvitov prislužil kritiko torinskega tožilca. > Več...
V EU po maratonskih pogajanjih dogovor o reformi območja evra
Bruselj, 04. decembra (STA) - Finančni ministri 27 članic EU - brez Velike Britanije - so po osemnajstih urah pogajanj danes v Bruslju le dosegli dogovor o reformi območja evra, ki pa je glede na prvotne ambicije precej razvodenela. Dejansko so se dogovorili le o reformi evropskega reševalnega sklada ESM, ki je v minuli krizi pomagal članicam z resnimi finančnimi težavami. > Več...
Na podnebni konferenci pozivi k soočenju z resničnostjo in pritisku na odločevalce
Katovice, 04. decembra (STA) - Svet se mora soočiti z realnostjo grožnje, ki jo predstavljajo podnebne spremembe, je na podnebni konferenci v poljskih Katovicah danes ocenila astronavtka Mae Jemison. Generalni sekretar ZN Antonio Guterres pa je menil, da bi morali državljani pritisniti na svoje vlade in jih s tem prisiliti k sodelovanju v iskanju globalnih rešitev. > Več...
Vlada ne podpira vsebine predloga novele pokojninskega zakona
Ljubljana, 04. decembra (STA) - Vlada je na današnji seji vladnega odbora za državno ureditev in javne zadeve sprejela mnenje o predlogu novele zakona o pokojninskem in invalidskem zavarovanju, o katerem bo DZ v sredo na izredni seji opravil splošno razpravo. Cilje, ki jih zasleduje predlog, vlada podpira, ne pa tudi njegove vsebine, so sporočili iz urada vlade za komuniciranje. > Več...
Turško podjetje Cengiz: Ne drži, da smo izločeni iz razpisnega postopka
Ljubljana, 04. decembra (STA) - V turškem podjetju Cengiz Insaat Sanayi ve Ticaret so poudarili, da niso bili izločeni iz postopka javnega naročila za izgradnjo druge cevi karavanškega predora, kot so po njihovih navedbah nepravilno poročali nekateri slovenski mediji. Državna revizijska komisija je namreč zgolj razveljavila odločitev Darsa, da projekt izgradnje dodeli njim. > Več...
Rumeni jopiči: Od protestov zaradi cen goriva do jeze zaradi razmer v družbi
Pariz, 04. decembra (STA) - Protesti rumenih jopičev, ki so jih sprožile visoke cene goriva, protestniki pa zdaj izražajo jezo nad družbenimi razmerami nasploh, v Franciji trajajo že nekaj tednov, minuli konec tedna pa so bili najbolj nasilni doslej. > Več...
Kitajska za strožje kaznovanje kršiteljev pravic intelektualne lastnine
Peking, 04. decembra (STA) - Kitajska je danes napovedala strožje kazni za resne kršitelje pravic intelektualne lastnine. Posameznikom bo med drugim prepovedala nakup nepremičnin ter luksuzne počitnice, podjetjem pa sodelovanje na javnih razpisih, poroča francoska tiskovna agencija AFP. > Več...
Ljubljana, 04. decembra (STA) - Odbor DZ za infrastrukturo je danes soglasno podprl vladni predlog novele zakona o postopnem zapiranju Rudnika Trbovlje-Hrastnik. Ta podaljšuje rok za trajno opustitev rudarskih del do konca leta 2019, rok za izvedbo likvidacije družbe Rudnik Trbovlje-Hrastnik pa do konca leta 2020. S tem bo omogočeno črpanje preostalih za to namenjenih sredstev. > Več...
Bruselj, 04. decembra (STA) - Finančni minister Andrej Bertoncelj se je danes v Bruslju s predsednikom EIB Wernerjem Hoyerjem pogovarjal o karavanškem predoru in drugem tiru. Izpostavil je veselje, da bo predvidoma ta mesec podpisan dogovor o financiranju karavanškega predora, in napovedal srečanje Slovenije, Evropske komisije in EIB o drugem tiru še letos. > Več...
Poročilo Sveta Evrope: V slovenskih zaporih manj tujcev in več zapornic
Svet Evrope je danes objavil dve novi poročili; o trendih v evropskih zaporih med letoma 2005 to 2015 ter tujcih v zaporih oziroma na pogojni prostosti v istem obdobju. V Sloveniji se je med drugim v tem obdobju zmanjšalo število tujcev v zaporih, povečalo se je število zapornic. Leta 2015 je bilo v slovenskih zaporih 131 tujcev. > Več...
Ljubljana, 04. decembra (STA) - Predstavniki vlade ter šolskega in gospodarskega sektorja so danes na posvetu državnega sveta o pomanjkanju kompetenc na trgu dela v Sloveniji za uspešno trajnostno gospodarsko rast poudarili predvsem problem izobraževanja in usposabljanja odraslih. V veliki meri namreč ne premorejo znanj in veščin, potrebnih v današnjem digitalnem okolju. > Več...
Županske volitve že nekajkrat s tesnimi izidi in povolilnimi zapleti
Ljubljana, 04. decembra (STA) - Volilni zaplet na županskih volitvah v Kopru, kjer je Aleš Bržan po neuradnih izidih dobil le sedem glasov več kot Boris Popovič, ni prvi te vrste. Pred 12 leti je v Izoli povolilna drama trajala več mesecev, na prejšnjih volitvah leta 2014 pa je bila v Postojni po ponovnem štetju glasovnic razlika med zmagovalcem in drugouvrščenim le dva glasova. > Več...
Evropski organi pregona jeseni odkrili več kot 1500 "denarnih mul"
Bruselj, 04. decembra (STA) - Organi pregona iz 30 evropskih držav, tudi Slovenije, so v sodelovanju z Europolom, Eurojustom in Zvezo evropskih bank med septembrom in novembrom izvedli obsežno akcijo preprečevanja pranja denarja. Odkrili so več kot 1500 "denarnih mul", ki so jih izkoriščali za pranje denarja, in aretirali 168 osumljenih, so sporočili iz Zveze evropskih bank. > Več...
Berlin, 04. decembra (STA) - V Nemčiji je na prostosti na stotine skrajnih desničarjev, kljub temu, da so zanje izdani priporni nalogi, je razvidno iz odgovora nemškega notranjega ministrstva na poslansko vprašanje Levice. V Nemčiji so konec septembra zaman iskali 467 skrajnih desničarjev, od tega so jih 108 iskali zaradi politično motiviranih prestopkov. > Več...
Vladna pogajalska skupina nadaljevala pogajanja s policisti
Ljubljana, 04. decembra (STA) - Vladna pogajalska skupina je danes nadaljevala pogajanja s policijskima sindikatoma. Kot je po pogovorih za medije povedal vodja vladnih pogajalcev Peter Pogačar, so policistom danes podrobneje predstavili predlog stavkovnega sporazuma, poslanega pretekli teden, njihov odgovor pričakujejo do začetka prihodnjega tedna. > Več...
Vrh SEP podprl Ukrajino v sporu z Rusijo
Zagreb, 04. decembra (STA) - V Zagrebu se je danes končal dvodnevni vrh Srednjeevropske pobude (SEP), na katerem so Rusijo pozvali, naj izpusti tri ukrajinske ladje s posadko, ki jih je nedavno zajela v Kerški ožini ter spoštuje ozemeljsko celovitost Ukrajine. Na vrhu SEP, ki se ga je kot članica pobude udeležila tudi Slovenije, je bilo v ospredju tudi soočanje z migracijami. > Več...
Evropska komisija članice in parlament pozvala k sprejetju azilne reforme
Bruselj, 04. decembra (STA) - Evropska komisija je pred decembrskim vrhom Evropske unije države članice in Evropski parlament pozvala, naj utrdijo že dosežen velik napredek in sprejmejo preostale predloge za azilno reformo. Poudarili so, da je zaradi upada števila prihodov migrantov čas za ukinitev začasnega nadzora na notranjih schengenskih mejah. > Več...
Luka Koper ni uspela uveljaviti odškodnine od podjetja Xodo
Koper, 04. decembra (STA) - V Luki Koper so danes potrdili prejem sodbe koprskega sodišča, ki ni ugodilo njihovi zahtevi po uveljavitvi odškodnine zoper italijansko podjetje Xodo v zvezi s poglabljanjem prvega bazena koprskega pristanišča. Kot so poročale Primorske novice, je sodišče zavzelo stališče, da zatrjevana škoda ne more biti pravna priznana škoda. > Več...
V EU v dveh letih registrirali več kot 20.000 žrtev trgovine z ljudmi
Bruselj, 04. decembra (STA) - V Evropski uniji so v letih 2015 in 2016 registrirali 20.532 žrtev trgovine z ljudmi, je razvidno iz danes predstavljenega poročila Evropske komisije. Ob tem v Bruslju opozarjajo, da je dejansko število verjetno znatno višje, saj veliko žrtev ostane neopaženih. Zato pozivajo k nadaljnjemu ukrepanju v boju proti trgovini z ljudmi. > Več...
Predzadnji korak v makedonskem parlamentu za sporazum z Grčijo pod streho
Skopje, 04. decembra (STA) - Dvostranski sporazum o uradnem preimenovanju Makedonije je v ponedeljek zvečer v makedonskem parlamentu uspešno premagal predzadnjo oviro. Za zadnji, četrti ustavni amandma za spremembo imena je glasovalo 66 poslancev, sedem jih je bilo proti, trije so se glasovanja vzdržali. Makedonijo sedaj čaka javna razprava in končno glasovanje. > Več...
Na shodu za višje plače pričakujejo okoli 500 udeležencev
Ljubljana, 04. decembra (STA) - Na shodu za višje plače, ki ga v sredo pred stavbo GZS v Ljubljani pripravljata Zveza Svobodnih sindikatov Slovenije (ZSSS) in Konfederacija sindikatov Slovenije Pergam, pričakujejo okoli 500 udeležencev. Z "opozorilnim" shodom, kot pravijo v ZSSS, bodo od delodajalcev zahtevali višje plače za vse zaposlene v Sloveniji. > Več...
ZPM Moste Polje za sistemske spremembe na področju socialne zakonodaje
Ljubljana, 04. decembra (STA) - Socialno ogroženi s svojimi stiskami pogosto trčijo ob zid prava, so opozorili na Zvezi prijateljev mladine Moste-Polje, kjer so danes predstavili predloge sistemskih sprememb, s katerimi bi lahko pomembno vplivali na reševanje socialnih stisk najobčutljivejših skupin. > Več...
Lizbona, 04. decembra (STA) - Evropski center za spremljanje drog in zasvojenosti z drogami je danes objavil prvo poročilo o medicinski rabi konoplje. Kot so ugotovili, številne članice EU danes dovoljujejo tovrstno rabo konoplje ali o tem razmišljajo. A pristopi držav so pri tem zelo različni, tako glede dovoljenih proizvodov kot regulacije njihove rabe. > Več...
Katičeva na zboru tožilcev izpostavila njihovo samostojnost pri odločanju za pregon
Ljubljana, 04. decembra (STA) - Pravosodna ministrica Andreja Katič je na ponedeljkovem 25. zboru tožilcev komentirala nekatere kritike, ki letijo na delo tožilstva, med drugim, kot se je dalo sklepati, tudi v primeru Merc. Poudarila je, da je tožilstvo pri odločitvi, kdaj se odloči za kazenski pregon, "samostojno in neodvisno, o obtožbah pa odločajo neodvisna sodišča". > Več...
Koalicija bi preiskovala financiranje strank, opozicija nepravilnosti v zdravstvu
Ljubljana, 04. decembra (STA) - V DZ se obetata dve parlamentarni preiskavi. V SDS, NSi in SNS bodo danes predstavili zahtevo za preiskavo o ugotavljanju odgovornosti na programu otroške kardiologije ter področju nabav medicinske opreme. Vodje koalicijskih poslanskih skupin pa medtem razpravljajo o oblikovanju zahteve za preiskovalko o financiranju političnih strank iz tujine. > Več...
Matoz glede ugovora na izid koprskih volitev navaja vrsto nepravilnosti
Koper, 04. decembra (STA) - Odvetnik Borisa Popoviča Franci Matoz je pojasnil, da so v ugovoru na izvedbo volitev v Kopru navajali različne nepravilnosti, od neujemanja števila glasovnic s številom volilnih upravičencev do tega, da nekaterim ni bilo omogočeno glasovati na domu. Matoz računa, da bo volilna komisija ugovoru ugodila, imajo pa na voljo še druga pravna sredstva. > Več...
Ljubljansko upravno enoto bo kot v. d. vodil Bojan Bunc
Ljubljana, 04. decembra (STA) - Ljubljansko upravno enoto od ponedeljka kot vršilec dolžnosti načelnika vodi Bojan Bunc. Sredi novembra je namreč z mesta načelnika zaradi stavke zaposlenih odstopil Lovro Lončar. Stavka je sicer na nedoločen čas zamrznjena oziroma preložena, so povedali na ministrstvu za javno upravo. > Več...
OVK bo o Popovičevem ugovoru odločala v četrtek
Koper, 04. decembra (STA) - Koprska občinska volilna komisija (OVK) bo o ugovoru Borisa Popoviča na delo volilnih organov odločala na seji v četrtek popoldne. Pri tem lahko OVK ugovoru ugodi delno ali v celoti, ali pa ga zavrne. V skrajnem primeru obstaja tudi možnost, da se volitve ponovijo. > Več...
Ljubljana, 04. decembra (STA) - Zoper peterico policistov, ki so bili vpleteni v afero Koprivnikar, je tožilstvo vložilo obtožnico, kljub temu pa so ob desetletnici Sindikata policistov Slovenije (SPS) vsi prejeli priznanja sindikata. > Več...
V sredo kar dve izredni seji DZ
Ljubljana, 04. decembra (STA) - DZ bo v sredo zasedal na kar dveh izrednih sejah, saj bo seji o prodaji NLB sledila še seja, na kateri bodo poslanci opravili splošno razpravo o spremembah pokojninskega zakona, je danes sklenil kolegij predsednika DZ. Poleg tega kolegij danes ni izglasoval predloga, da se spremembe zakona o odškodninah za izbrisane obravnavajo po nujnem postopku. > Več...
Celjska občina je imela pravico vzeti denar zdravstvenega doma
Celje, 04. decembra (STA) - Upravno sodišče je odločilo, da je imela celjska občina pravico vzeti 1,2 milijona evrov, ki jih je Zdravstveni dom (ZD) Celje nameraval porabiti za gradnjo prizidka. Sodišče je namreč presodilo, da občina lahko vzame denar javnim zavodom, katerih ustanoviteljica je. Sodišče pa je zavrglo tožbo sindikatov in zaposlenih v ZD Celje proti občini. > Več...
Šmarješke Toplice, 04. decembra (STA) - V Šmarjeških Toplicah, kjer sta po neuradnih podatkih občinske volilne komisije Marjan Hribar in dozdajšnja županja Bernardka Krnc, oba kandidata s podpisi volivcev, zbrala povsem enako število glasov, je pričakovano prišlo do ugovorov. Hribar je v ponedeljek do polnoči vložil kar dva, Krnčeva pa enega. Komisija bo o ugovorih odločila do četrtka. > Več...
Pravobranilec Sodišča EU: Velika Britanija še lahko ustavi brexit
Luxembourg, 04. decembra (STA) - Generalni pravobranilec Sodišča Evropske unije je danes objavil, da se Velika Britanija še vedno lahko enostransko odloči in umakne napoved odhoda iz EU. Ta možnost je na voljo, dokler dogovor o ločitvenem dogovoru ni formalno zaključen, je sporočil Manuel Campos Sanchez-Bordona. > Več...
Koper, 04. decembra (STA) - Odvetnik Borisa Popoviča Franci Matoz je na koprsko občinsko volilno komisijo v ponedeljek zvečer oddal ugovor. Zahtevajo ponovno štetje vseh glasovnic na vseh voliščih v Mestni občini Koper, je pojasnil Matoz. Neuradni zmagovalec županske tekme Aleš Bržan za zdaj tega še ne komentira. > Več...
Sava Re še naprej nedosegljiva za Adris
Ljubljana, 04. decembra (STA) - Hrvaška družba Adris, ki si že nekaj časa prizadeva povečati delež v Pozavarovalnici Sava do 33 odstotkov, še vedno ostaja pred vrati slovenske pozavarovalnice. Upravno sodišče, kamor so se po tretji zavrnitvi AZN obrnili Hrvati, je namreč v celoti pritrdilo odločitvam regulatorja, poroča spletni portal Siol.net. > Več...
Finančni ministri EU bodo danes v Bruslju poskušali doseči dogovor o spornem davku na digitalne storitve. Vse članice unije sicer priznavajo potrebo po ureditvi tega področja, a glede predlaganega začasnega triodstotnega davka za zdaj ni bilo soglasja, ki je v uniji potrebno za sprejetje davčne odločitve. > Več...
Francija vzpostavila protiterorističnega tožilca
Pariz, 04. decembra (STA) - Francoski poslanci so v ponedeljek glasovali za vzpostavitev nacionalnega tožilca za boj proti terorizmu. Šlo naj bi za del pravosodne reforme in eno ključnih institucij za boj države proti terorističnim grožnjam, poroča francoska tiskovna agencija AFP. > Več...
Po nedeljskem drugem krogu županskih volitev ponekod ugovori na delo volilnih organov
Ljubljana, 04. decembra (STA) - Opolnoči se je iztekel rok za ugovor na delo volilnih organov v drugem krogu županskih volitev, tako da bo danes znano, kdo vse se je odločil za vložitev ugovora. Med drugim naj bi to storil Boris Popovič, ki je v drugem krogu po neuradnih podatkih za las izgubil županske volitve v Kopru. Prav tako naj bi Popovič zahteval ponovno štetje glasov. > Več...
Britanski parlament začenja razpravo o dogovoru o brexitu
London, 04. decembra (STA) - Britanski parlament bo danes začel razpravo o dogovoru o izstopu Združenega kraljestva iz Evropske unije, ki naj bi trajala pet dni in se potem zaključila z glasovanjem 11. decembra. Zaenkrat kaže, da več poslancev predlogu nasprotuje, kot pa ga podpira, a v vladi Therese May so optimistični, češ da alternative praktično ni. > Več...
Prometni ministri EU po maratonskih pogajanjih z dogovorom o reformi cestnega prevoza
Bruselj, 04. decembra (STA) - Prometni ministri EU so ponoči po štirinajsturnih pogajanjih dosegli dogovor o ključni reformi cestnega prevoza, ki naj bi zagotovila ravnotežje med ustreznimi delovnimi razmerami tovornjakarjev in svobodo zagotavljanja čezmejnih storitev. Današnji uspeh bo imel daljnosežne pozitivne posledice, je ocenila evropska komisarka za promet Violeta Bulc. > Več...
Zunanji ministri Nata o destabilizacijskem ravnanju Rusije
Bruselj, 04. decembra (STA) - Destabilizacijsko ravnanje Rusije z ogrožanjem jedrske pogodbe INF in neutemeljeno uporabo sile ob Kerškem prelivu bo v ospredju pozornosti zunanjih ministrov članic zveze Nato, ki se danes in v sredo sestajajo v Bruslju. Pričakovati je odločen poziv Rusiji, naj zagotovi spoštovanje jedrske pogodbe ter izpusti ukrajinske mornarje in ladje. > Več...
V Zagrebu se je začel vrh Srednjeevropske pobude, ob robu protesti
Zagreb, 03. decembra (STA) - S slovesno večerjo v zagrebškem hotelu Esplanade se je danes začel dvodnevni vrh Srednjeevropske pobude (SEP), ki ga ob zaključku predsedovanja organizira Hrvaška. V Zagreb so prispeli predstavniki 18 držav članic, med katerimi so tudi premierji Albanije, Madžarske, Makedonije, Romunije in Slovaške. Ob robu so potekali protesti. > Več...
Popovič bo zahteval ponovno štetje glasov
Koper, 03. decembra (STA) - Boris Popovič, ki je v nedeljskem drugem krogu po neuradnih podatkih za las izgubil županske volitve v Kopru, bo vložil ugovor na delo volilnih organov in zahteval ponovno štetje glasov, je za Primorske novice potrdil Popovičev odvetnik Franci Matoz. > Več...
Gladovni stavki sta se pridružila še dva priprta katalonska voditelja
Barcelona, 03. decembra (STA) - Dva priprta zagovornika katalonske neodvisnosti Josep Rull in Joaquim Forn sta danes sporočila, da se bosta z gladovno stavko pridružila kolegoma Jordiju Sanchezu in Jordiju Turullu, ki gladovno stavkata že od sobote, poroča francoska tiskovna agencija AFP. > Več...
Hribar na izid volitev v Šmarjeških Toplicah že vložil ugovor, Krnčeva o tem razmišlja
Šmarješke Toplice, 03. decembra (STA) - V Šmarjeških Toplicah, kjer sta po podatkih občinske volilne komisije Marjan Hribar in aktualna županja Bernardka Krnc zbrala povsem enako število glasov, je pričakovano že prišlo do ugovorov. Hribar je vložil kar dva. > Več...
Kosovo bo 14. decembra odločal o preoblikovanju varnostnih sil
Priština, 03. decembra (STA) - Kosovski parlament bo 14. decembra odločal o preoblikovanju kosovskih varnostnih sil v kosovsko vojsko, je danes sporočil predsednik parlamenta Kadri Veseli. Za sprejetje treh zakonov, ki bodo omogočili kosovsko vojsko, potrebujejo v tem zadnjem branju v parlamentu podporo navadne večine, poroča avstrijska tiskovna agencija APA. > Več...
Francoski premier po nasilnih protestih na vrsti pogovorov; Macron odpovedal obisk v Srbiji
Pariz, 03. decembra (STA) - Francoski premier Edouard Philippe je imel danes vrsto srečanj z voditelji političnih strank, potem ko so protesti proti zvišanju cen goriva v soboto prerasli v nasilje. V torek naj bi se na zahtevo predsednika Emmanuela Macrona srečal s predstavniki protestnikov, t. i. rumenih jopičev. Zaradi težav doma pa je Macron odpovedal obisk v Srbiji. > Več...
Ljubljana, 03. decembra (STA) - Pristojni ministri in predstavniki sindikatov javnega sektorja so podpisali stavkovne sporazume in dogovor o plačah ter na njihovi podlagi pripravljene anekse h kolektivnim pogodbam. Ti zaposlenim prinašajo višje plače, vlada pa si lahko oddahne, ker decembra ne bo novega stavkovnega vala. > Več...
Hahn si v Beogradu in Prištini prizadeva zmanjšati napetosti
Beograd/Priština, 03. decembra (STA) - Evropski komisar za širitev Johannes Hahn je danes po pogovoru v Beogradu s srbskim predsednikom Aleksandrom Vučićem odpotoval v Prištino, kjer bo, kot je sporočil na Twitterju, sogovornike pozval k "deblokadi regionalnega sodelovanja in trgovine" ter izpostavil pomen vrnitve k dialogu. > Več...
V Rimu umaknili sporen popravek proračuna o tiskanih medijih
Rim, 03. decembra (STA) - Italijansko populistično Gibanje pet zvezd je danes iz pristojne parlamentarne komisije umaknilo popravek proračuna, ki bi za 90 odstotkov znižal prispevke za vse časopise, kar bi resno ogrozilo tudi obstoj tiskovin slovenske narodne skupnosti v Italiji. Popravek so umaknili na zahtevo koalicijske desne Lige, poroča Primorski dnevnik. > Več...
Purič s podporo odborov DZ za gospodarstvo in zadeve EU
Ljubljana, 03. decembra (STA) - Odbora DZ za gospodarstvo in zadeve EU sta danes predstavitev kandidata za ministra brez resorja, pristojnega za razvoj, strateške projekte in kohezijo, Iztoka Puriča ocenila kot ustrezno. Kandidat je med prioritetami izpostavil pospešitev črpanja evropskih sredstev, kot strokovnjak za motiviranje zaposlenih stavi na ekipno delo. > Več...
Sindikat delavcev v pravosodju v zadnjem trenutku odstopil od podpisa dogovora o plačah
Ljubljana, 03. decembra (STA) - Nekateri sindikati so danes, pred podpisom stavkovnih sporazumov in dogovora o plačah ter na njihovi podlagi pripravljenih aneksov h kolektivnim pogodbam sporočili, da dogovora ne bodo podpisali. Aneksa tako ni podpisal Sindikat delavcev v pravosodju, ki daje vladi tri mesece časa za izpolnitev obljub, sicer napoveduje zaostritev stavke. > Več...
Krivde za zmedo pri ugotavljanju izida županskih volitev v Kopru ne prevzema nihče
Ljubljana, 03. decembra (STA) - Do zmede pri ugotavljanju volilnega izida v Kopru je po navedbah tamkajšnje občinske volilne komisije prišlo zaradi neosveževanja spletne aplikacije ministrstva za javno upravo. Minister za javno upravo Rudi Medved pa očitke, da je bila krivda na strani ministrstva, zavrača, pač pa naj bi napako storili tisti, ki so vnašali podatke. > Več...
Negotovost do zadnje glasovnice: V Kopru menjava, v Šmarjeških Toplicah očitno žreb
Ljubljana, 03. decembra (STA) - Če je bila večina izidov drugega kroga županskih volitev znana že v nedeljo zvečer, pa tudi danes še ni jasno, kdo bo vodil občino Šmarješke Toplice. Kandidata sta namreč povsem izenačena, prvič v zgodovini se obeta žreb. Zato pa so glasovi po pošti zakoličili zmago Aleša Bržana v Kopru. Favorita Borisa Popoviča je premagal za pičlih sedem glasov. > Več...
London, 03. decembra (STA) - Britanski poslanci iz različnih političnih strank so danes v uradu britanske premierke Therese May vložili peticijo za izvedbo drugega referenduma o brexitu, pod katero se je podpisalo več kot milijon ljudi, poročajo tuje tiskovne agencije. > Več...
Plenković in Orban v Zagrebu brez rešitev za spor Ina-Mol
Zagreb, 03. decembra (STA) - Hrvaški premier Andrej Plenković je danes na sedežu hrvaške vlade gostil madžarskega kolega Viktorja Orbana, ki se je mudil na delovnem obisku v okviru udeležbe na vrhu Srednjeevropske pobude (SEP). Plenković in Orban sta po pogovoru izjavila, da spor Ina-Mol najbolj obremenjuje odnose med državama. > Več...
Bruselj, 03. decembra (STA) - Več finančnih ministrov članic območja evra je danes v Bruslju izpostavilo pozitivne premike v razpravi z Italijo o njenem proračunskem načrtu za prihodnje leto. Italijanske oblasti so v zelo konstruktivnem dialogu z Evropsko komisijo, je ocenil šef evroskupine, portugalski finančni minister Mario Centeno. > Več...
Haag, 03. decembra (STA) - Nizozemsko sodišče je danes zavrnilo zahtevo Nizozemca Emila Ratelbanda, da bi njegovo starost uradno znižali z 69 na 49 let. To je želel, da bi na družbenem omrežju Tinder okrepil svoje možnosti za zmenek. > Več...
Vlada je v DZ poslala predlog spremembe zakona o odškodninah za izbrisane, po katerem odškodnine, ki jih izbrisani terjajo v sodnih postopkih, ne bi bile več omejene, bi pa bile omejene zamudne obresti. Predlaga, da ga DZ sprejema po nujnem postopku. Predlog je posledica sodbe ustavnega sodišča, ki je razveljavilo člen o omejevanju odškodnin. > Več...
Ob podpisu dogovora o višjih plačah tudi skrb glede zagotavljanja sredstev
Ljubljana, 03. decembra (STA) - Pristojni ministri in predstavniki sindikatov javnega sektorja so danes podpisali stavkovne sporazume in dogovor o plačah. Večini zaposlenih se bodo plače izboljšale, ob tem pa na sindikalni strani ostaja skrb, ali bo vlada zagotovila sredstva za realizacijo dogovorjenega. Minister za javno upravo Rudi Medved je zagotovil, da je bojazen odveč. > Več...
EU vzpostavila podatkovno bazo glede diskriminacije muslimanov
Bruselj, 03. decembra (STA) - Evropska komisija danes gosti konferenco o boju proti diskriminaciji in nestrpnosti proti muslimanom. Agencija EU za temeljne pravice (FRA) je ob tem predstavila novo podatkovno bazo, ki omogoča pregled nad kaznivimi dejanji iz sovraštva, sovražnega govora in diskriminacije v zvezi z muslimani v EU. > Več...
Ljubljana, 03. decembra (STA) - Cilj za prihodnje leto je strategijo upravljanja kapitalskih naložb države nadgraditi skladno s prihodnjimi izzivi, je danes v Ljubljani napovedal državni sekretar na finančnem ministrstvu Metod Dragonja. Vizija pri tem bo, da SDH postane nosilec gospodarskega razvoja v posameznih panogah in družbah. > Več...
Bruselj, 03. decembra (STA) - Destabilizacijsko ravnanje Rusije z ogrožanjem jedrske pogodbe INF in neutemeljeno uporabo sile ob Kerškem prelivu bo v ospredju pozornosti zunanjih ministrov članic zveze Nato, ki se v torek in sredo sestanejo v Bruslju. Pričakovati je odločen poziv Rusiji, naj zagotovi spoštovanje jedrske pogodbe ter izpusti ukrajinske mornarje in ladje. > Več...
Ljubljana, 03. decembra (STA) - Upravne enote so do sredine novembra prejele 8176 zahtevkov za določitev denarne odškodnine v upravnem postopku zaradi izbrisa leta 1992. Do zdaj so odločile o 8043 primerih, pri čemer so izbrisanim priznale za skupaj nekaj manj kot 26,5 milijona evrov odškodnin. S 440 tožbami izbrisani odškodnino zahtevajo tudi preko sodišč. > Več...
Vlada in sindikati javnega sektorja podpisali stavkovne sporazume in dogovor o plačah
Ljubljana, 03. decembra (STA) - Pristojni ministri in predstavniki sindikatov javnega sektorja so danes podpisali stavkovne sporazume in dogovor o plačah ter na njihovi podlagi pripravljene anekse h kolektivnim pogodbam. Uvodoma jih je nagovoril predsednik vlade Marjan Šarec, ki je dejal, da je izpogajano največ, kar je možno, saj stanje v proračunu več ne dovoljuje. > Več...
Svet je močno skrenil s poti v boju proti podnebnim spremembam
Katovice, 03. decembra (STA) - Svet je močno skrenil s poti v boju proti podnebnim spremembam, je v nagovoru na mednarodnem srečanju voditeljev v okviru podnebne konference v poljskih Katovicah poudaril generalni sekretar ZN Antonio Guterres. Kljub številnim poročilom, ki kažejo, da moramo drastično zmanjšati izpuste toplogrednih plinov, ukrepi niso zadostni in dovolj hitri. > Več...
Šrilanško sodišče premierju zamrznilo pooblastila
Kolombo, 03. decembra (STA) - Šrilanško prizivno sodišče je danes premierju Mahindi Rajapakseju zamrznilo pooblastila in odločilo, da njegova vlada ne more opravljati funkcije, dokler ne bo dobila legitimnosti. Rajapakseja je na položaj pred mesecem dni imenoval predsednik države Maithripala Sirisena, kar je sprožilo politično krizo. > Več...
Gaza, 03. decembra (STA) - Vojaško sodišče na palestinskem območju Gaza, ki je pod nadzorom gibanja Hamas, je danes šest ljudi, med njimi žensko, zaradi kolaboracije z Izraelom obsodilo na smrt. Trojico naj bi obesili, tri pa ustrelili, kdaj bo kazen izvršena, ni jasno. > Več...
Slovenija še naprej močno vpeta v mednarodno menjavo
Ljubljana, 03. decembra (STA) - Slovenija je lani po kazalnikih mednarodne menjave blaga in storitev ob nadpovprečni, 14-odstotni rasti izvoza in uvoza še izboljšala svoj položaj med državami EU. Stopnja vključenosti v mednarodno menjavo je znašala 64,4 odstotka in je bila tako kot v prejšnjih letih ena najvišjih med državami EU. > Več...
V Kopru zmaga Bržana tudi po preštetju glasovnic po pošti
Koper, 03. decembra (STA) - Po preštetju glasovnic, ki so prispele po pošti, je na koprskih županskih volitvah zmaga ostala v rokah Aleša Bržana. Dozdajšnjega župana Borisa Popoviča je ugnal za pičlih sedem glasov, so potrdili v občinski volilni komisiji. > Več...
V primeru tesnega izida volitev lahko sledi ponovno štetje glasovnic, izenačen izid terja žreb
Na tokratnih županskih volitvah se obeta nekaj zelo tesnih razpletov, pri katerih bodo odločali posamezni glasovi. Če bi županska kandidata prejela natanko enako število glasov, bo o novem županu odločil žreb. Komisije se lahko odločijo tudi za ponovno štetje glasovnic, kar se je v preteklosti že dogajalo predvsem ob tesnih izidih. > Več...
V javnem sektorju predvideni dvigi plač in dodatkov, urejajo se tudi specifična vprašanja
Ljubljana, 03. decembra (STA) - Stavkovni sporazumi in dogovor o plačah, ki jih je vlada danes podpisala s sindikati javnega sektorja, so vredni dobrih 300 milijonov evrov. Določajo dvige plač in dodatkov, urejajo pa tudi nekatera specifična vprašanja. Objavljamo seznam nekaterih glavnih rešitev. > Več...
Nasilje najbolj ogroža mladoletne migrante
Ženeva, 03. decembra (STA) - Število mladoletnih migrantov je glede na poročilo Rdečega križa v porastu in ravno mlade najbolj ogrožata nasilje in izkoriščanje. Predsednik Mednarodne federacije Rdečega križa in Rdečega polmeseca Francesco Rocca je danes v Ženevi opozoril, da so otroci lahek plen za kriminalce, ki zlorabljajo, izkoriščajo in tihotapijo otroke. > Več...
Ukrajinski mornarji v Rusiji obtoženi nezakonitega prestopa meje
Moskva/Kijev, 03. decembra (STA) - Rusko tožilstvo je danes izdalo obtožnico za 24 mornarjev s treh ukrajinskih ladij, ki jih je pred tednom dni zasegla v Kerškem prelivu. Očita jim nezakonit prestop meje, je danes po poročanju ruske tiskovne agencije Tass sporočil odvetnik mornarjev Nikolaj Polosov. Slednji sicer nima neposrednih stikov s svojimi klienti. > Več...
Bruselj, 03. decembra (STA) - Zaradi globalnega dogovora Združenih narodov o migracijah se je v krizi znašla tudi belgijska vlada. Premier Charles Michel namreč dogovor podpira, medtem ko mu koalicijska flamska nacionalistična stranka N-VA nasprotuje. Liberalna stranka Open Vld je tako danes posvarila pred razpadom vlade. > Več...
London, 03. decembra (STA) - Vodja britanske obveščevalne službe MI6 Alex Younger svari Rusijo, naj ne podcenjuje zmožnosti in odločnosti Velike Britanije, da razkrije njene maligne dejavnosti. Šef MI6, znan kot C, bo to svarilo izrekel v svojem šele drugem javnem nastopu, odkar je pred štirimi leti prevzel položaj, njegove izjave pa je zunanje ministrstvo objavilo vnaprej. > Več...
Po novih zakonih bo nekaterim invalidom lažje
Ljubljana, 03. decembra (STA) - Po zakonih o osebni asistenci in o socialnem vključevanju invalidov, ki se bosta začela uporabljati z januarjem 2019, bo invalidsko varstvo urejeno na bolj sodoben način. Osebna asistenca bo zakonska pravica, zakon o socialnem vključevanju invalidov pa širi krog invalidov, so povedali na ministrstvu za delo. > Več...
Drugi krog volitev ponekod s presenečenji, v Kopru bo šlo za las
Drugi krog županskih volitev je prinesel napet boj v nekaterih, tudi mestnih občinah. V Kopru rezultat ostaja negotov, saj je razlika med aktualnim županom Borisom Popovičem in izzivalcem Alešem Bržanom pred štetjem glasovnic, prispelih po pošti, komaj 12 glasov. Je pa že jasno, da je v Mariboru slavil Saša Arsenovič. > Več...
Začenja se akcija proti alkoholu in drogam v prometu
Ljubljana, 03. decembra (STA) - Pod okriljem Agencije RS za varnost prometa danes začenjajo tretji del nacionalne akcije Alkohol, droge in druge psihoaktivne snovi v prometu. Namen akcije je spodbuditi ljudi, da za volan vedno sedejo le trezni in povsem sposobni za vožnjo. Policija in redarstva bodo izvajali poostren nadzor, agencija pa pripravlja številne preventivne aktivnosti. > Več...
Ljubljana, 03. decembra (STA) - Vlado in sindikate javnega sektorja čaka danes sklepno dejanje letošnjih pogajanj. Predviden je podpis stavkovnih sporazumov in dogovora o plačah ter na njihovi podlagi pripravljenih aneksov h kolektivnim pogodbam. Ti večini v javnem sektorju prinašajo višje plače, vlada pa si bo lahko oddahnila, ker decembra ne bo novega stavkovnega vala. > Več...
V DZ se bo predstavil novi kandidat za kohezijskega ministra
Ljubljana, 03. decembra (STA) - Članom odborov DZ za gospodarstvo in za zadeve EU se bo danes predstavil kandidat za novega ministra za razvoj, strateške projekte in kohezijo Iztok Purič. Stranka SAB ga je na ta položaj predlagala po tem, ko je bil sredi novembra prisiljen odstopiti dosedanji minister Marko Bandelli. Slednji se vrača v poslanske sklopi. > Več...
Po volitvah potrjevanje izidov in ustanovne seje občinskih svetov
Ljubljana, 03. decembra (STA) - Po nedeljskem drugem krogu lokalnih volitev bodo občinske volilne komisije v tem tednu potrjevale izide glasovanja. Novoizvoljeni občinski sveti pa se bodo začeli sestajati na ustanovnih sejah, ki so namenjene potrditvi mandatov občinskih svetnikov ter ugotovitvi o izvolitvi novega župana. > Več...
Bruselj, 03. decembra (STA) - Po vsej EU začenjajo danes veljati nova pravila spletnega nakupovanja. Z odpravo neupravičenega geografskega blokiranja Evropejcem ni treba več skrbeti, da ne bodo mogli opraviti spletnega nakupa le zaradi tega, ker oni ali njihova kreditna kartica prihajajo iz druge države. Kjerkoli v EU so, imajo dostop do nakupa blaga in storitev prek spleta. > Več...
Janković in soobtoženi bodo pred sodišče stopili zaradi zadeve Stožice
Na ljubljanskem okrožnem sodišču bo v sredo potekal predobravnavni narok v zadevi Stožice, v kateri tožilstvo župana Zorana Jankovića in soobtožene preganja zaradi domnevnih nepravilnosti pri pridobivanju evropskih sredstev in bančnih posojil. Potekala bo tudi obravnava v tožbi družbe Kovinar Kočevje, ki je obnavljala vodovod onkološkega inštituta. > Več...
Nova občinska vodstva bodo povabljena k razpravam o spremembi financiranja in pokrajinah
Ljubljana, 03. decembra (STA) - Potem ko so volivci v nedeljo izbrali še preostale župane, se bodo nova ali stara vodstva znova spopadla z izzivi lokalne samouprave, ki sicer že leta ostajajo podobni. Medtem ko vlada napoveduje premislek o spremembi financiranja občin, predsednik republike za prihodnje leto napoveduje obujanje dialoga o ustanovitvi pokrajin. > Več...
Po izgredih v Parizu aretirali več kot 400 ljudi
Pariz, 02. decembra (STA) - Po izgredih na protestih v Parizu v soboto je bilo po zadnjih podatkih policije aretiranih 412 ljudi, od tega jih je 378 še vedno v priporu. Ranjenih je bilo 113 ljudi, med njimi 23 pripadnikov varnostnih sil. Francoski predsednik Emmanuel Macron je medtem danes v Parizu obiskal Slavolok zmage, ki so ga protestniki poškodovali. > Več...
Bruselj, 02. decembra (STA) - Ob začetku podnebne konference v Katovicah na Poljskem se je danes v središču Bruslja zbralo več deset tisoč ljudi, ki so se zavzeli za večja prizadevanja v boju proti podnebnim spremembam. Zahtevajo okrepitev nacionalnih, evropskih in svetovnih prizadevanj za omejitev toplogrednih izpustov. > Več...
Skopje, 02. decembra (STA) - Makedonski parlament je danes potrdil prvi predlog ustavnega amandmaja za uresničitev sporazuma z Grčijo - spremembo 33. člena, s katerim bi se spremenilo ime države v Republiko Severno Makedonijo. Za predlagane spremembe je glasovalo 67 poslancev, 23 jih je bilo proti, štirje pa so se vzdržali, poroča makedonska tiskovna agencija Mia. > Več...
DZ: Pred odboroma se bo predstavil kandidat za novega ministra
Ljubljana, 02. decembra (STA) - Poslanci bodo v začetku tedna najprej zaslišali kandidata za novega kohezijskega ministra Iztoka Puriča in preverili, kako se namerava lotiti dela v vladni službi, ki jo je bil primoran po dveh mesecih zapustiti Marko Bandelli. Sredi tedna pa se obeta vsaj ena izredna plenarna seja, na kateri bo govor o posledicah zamud pri prodaji NLB. > Več...
Aktivisti Greenpeacea v priporu na Slovaškem zaradi protesta proti premogu
Bratislava, 02. decembra (STA) - Na Slovaškem so pridržali 12 aktivistov okoljske organizacije Greenpeace, ker so v sredo sodelovali na protestu proti uporabi premoga. Slovaško sodišče pa je danes odločilo še, da bodo morali aktivisti iz Slovaške, Češke, Finske in Belgije na sojenje počakati v zaporu, kar bi lahko trajalo več mesecev, so sporočili iz slovenskega Greenpeacea. > Več...
Padanje vrednosti bitcoina bi lahko močno zmanjšalo obseg rudarjenja
New York, 02. decembra (STA) - Cena kriptovalute bitcoin še naprej pada in se je minuli konec tedna spustila pod 4000 ameriških dolarjev. Ker obeti za prihodnje niso spodbudni, bi lahko številni rudarji bitcoinov začeli opuščati svojo dejavnost, je poročal Bloomberg, ki dodaja, da bi imelo to širše posledice, med drugim za proizvajalce računalniške strojne opreme. > Več...
Izraelska policija zaradi korupcije predlaga obtožnico proti Netanjahuju
Jeruzalem, 02. decembra (STA) - Izraelska policija je danes tožilstvu predlagala, da vloži obtožnico proti izraelskemu premierju Benjaminu Netanjahuju in njegovi soprogi Sari zaradi prejemanja podkupnin in drugih s korupcijo povezanih dejanj. To je že tretje takšno priporočilo policije proti premierju v zadnjem letu, poroča francoska tiskovna agencija AFP. > Več...
ZDA in Kitajska za 90 dni "prekinitve ognja" v trgovinski vojni
Buenos Aires, 02. decembra (STA) - Ameriški predsednik Donald Trump in kitajski predsednik Xi Jinping sta se v soboto ob robu vrha skupine G20 v Buenos Airesu dogovorila, da državi 90 dni ne bosta vzpostavili novih carin ena proti drugi. Zvišanje carin z 10 na 25 odstotkov za 200 milijard kitajskih proizvodov tako ne bo začelo veljati s 1. januarjem, je sporočila Bela hiša. > Več...
Zagreb bo gostil vrh Srednjeevropske pobude
Zagreb, 02. decembra (STA) - Hrvaška bo v ponedeljek in torek v Zagrebu ob zaključku predsedovanja gostila vrh Srednjeevropske pobude (SEP). Udeležbo je potrdilo vseh 18 držav članic te pobude, v Zagrebu pa pričakujejo sedem premierjev. Slovenijo bo zastopal minister za izobraževanje, znanost in šport Jernej Pikalo. > Več...
Voditelji G20 v Buenos Airesu sprejeli skupno izjavo
Buenos Aires, 01. decembra (STA) - Voditelji držav G20 so danes na vrhu v Buenos Airesu sprejeli skupno izjavo, v kateri so, sicer brez ZDA, podprli zavezanost k uresničevanju pariškega podnebnega sporazuma. Strinjali so se, da je potrebna reforma Svetovne trgovinske organizacije (WTO). > Več...
Protestniki v Berlinu in Kölnu za opustitev termoelektrarn
Berlin, 01. decembra (STA) - Pred podnebno konferenco Združenih narodov, ki se bo v nedeljo začela v poljskih Katovicah, se je danes na ulicah Berlina in Kölna zbralo več tisoč protestnikov, ki so Nemčijo pozvali, naj opusti proizvodnjo električne energije na premog, poročajo tuje tiskovne agencije. > Več...
Pariz, 01. decembra (STA) - Na francoskih ulicah je danes proti visokim cenam goriva protestiralo 75.000 ljudi v rumenih jopičih. V prestolnici so izbruhnili spopadi s policijo, ki je aretirala najmanj 205 protestnikov. Poškodovanih je bilo 92 ljudi, od tega 14 policistov. Nekaj aretacij in poškodovanih so zabeležili tudi v drugih mestih. > Več...
Madrid, 01. decembra (STA) - Dva priprta zagovornika katalonske neodvisnosti, ki v zaporu čakata na začetek sojenja zaradi njune vloge v poskusu razglasitve neodvisnosti Katalonije, sta danes začela gladovno stavkati, je potrdil njun odvetnik. > Več...
Ukrajina po petkovi prepovedi vstop v državo zavrnila približno sto Rusom
Kijev, 01. decembra (STA) - Ukrajina, ki je po novih zaostritvah odnosov z Moskvo in razglasitvi vojnega stanja v petek odraslim moškim iz Rusije prepovedala vstop v državo, je v prvih 24 urah po sprejetju te prepovedi zavrnila vstop na ozemlje države približno 100 Rusom, poroča francoska tiskovna agencija AFP. > Več...
Moskva, 01. decembra (STA) - Tiskovni predstavnik Kremlja Dmitrij Peskov je v petek potrdil, da je bil nekdanji odvetnik ameriškega predsednika Michael Cohen v stiku s Kremljem, preden je Donald Trump postal ameriški predsednik. Govorili so o gradnji Trumpove stolpnice v Moskvi. > Več...
Zagreb, 01. decembra (STA) - Na Hrvaškem pričakujejo, da bo naslednje leto določen tečaj kune glede na evro, s katerim bo Hrvaška vstopila v mehanizem deviznih tečajev ERM II, ki predstavlja korak proti območju evra. Hrvaška strategija za uvajanje evra ne predvideva, kdaj bo država uvedla skupno evropsko valuto. V Banskih dvorih kot realen okvir omenjajo leto 2025. > Več...
Policija si želi slišati oceno ljudi o njenem delu
Ljubljana, 01. decembra (STA) - Policija je na spletni strani objavila poziv k sodelovanju v anketi o zadovoljstvu z delom slovenske policije. Kot so zapisali, ugodni statistični podatki niso edini dokaz njihove uspešnosti, pač pa so uspešni toliko, kolikor so z njihovim delom zadovoljni ljudje. Zadnjo raziskavo so opravili v letu 2016, takrat so bile ocene relativno dobre. > Več...
Ni pravne podlage za ustavno priznanje nemško govoreče skupnosti
Ljubljana, 01. decembra (STA) - Zunanji minister Miro Cerar je dejal, da ni pravne podlage za podelitev posebnega statusa nemško govoreči skupnosti v Sloveniji. Tako se je za današnjo izdajo časnika Večer odzval na poziv Zveze kulturnih društev nemško govoreče narodne skupnosti v Sloveniji k priznanju nemško govoreče skupnosti kot avtohtone narodne skupnosti. > Več...
Ljubljana, 01. decembra (STA) - Kandidat predsednika republike za mesto guvernerja Banke Slovenije Boštjan Vasle vnaprej ne zagovarja nobenega stališča glede sanacije bank konec leta 2013. Če se bo izkazalo, da so bile storjene kakšne nepravilnosti, bi se bil pripravljen s tem soočiti, je dejal za današnjo Sobotno prilogo časnika Delo. > Več...
Slovenska podjetja zadovoljna s predstavitvijo trgovcu Rewe v Avstriji
Dunaj/Ljubljana, 30. novembra (STA) - Predstavniki 30 slovenskih podjetij, ki so v četrtek v okviru Dneva slovenskih dobaviteljev svoje izdelke predstavili trgovski skupini Rewe v Avstriji, so bili s predstavitvijo zadovoljni. Zadovoljstvo so izrazili tudi v Rewe, kjer so poudarili, da je predstavitev utrla pot za prihodnja partnerstva s Slovenijo. > Več...
Bruselj, 30. novembra (STA) - Evropska komisija je danes predstavila nov predlog proračuna EU za prihodnje leto. To je morala storiti, ker so propadla pogajanja Evropskega parlamenta in članic EU na podlagi njenega prvega predloga. V Bruslju so ob tem poudarili, da je to novi predlog za zagotovitev rasti, solidarnosti in varnosti v Evropi in drugod. > Več...
Pariz, 30. novembra (STA) - Francoska narodna skupščina je danes izglasovala prepoved telesnega kaznovanja otrok. Zakon o prepovedi telesnega kaznovanja ali poniževanja staršem nalaga, da morajo svojo avtoriteto uveljaviti brez kakršnekoli oblike fizičnega, besednega ali psihološkega nasilja, poroča francoska tiskovna agencija AFP. > Več...
Praga, 30. novembra (STA) - Češka in Madžarska podpirata krepitev vloge držav članic Evropske unije in tudi večji vpliv nacionalnih držav pri razdeljevanju sredstev EU. "Želimo odločati o sredstvih," je po srečanju z madžarskim kolegom Viktorjem Orbanom v Pragi dejal češki premier Andrej Babiš, poroča nemška tiskovna agencija dpa. > Več...
Ameriškim zveznim uslužbencem prepovedali uporabo besed odpor in impeachment
New York, 30. novembra (STA) - Ameriški časnik New York Times poroča, da so vsi zvezni uslužbenci v ZDA, kar je okoli dva milijona ljudi, v sredo dobili okrožnico s prepovedjo uporabe besed odpor in impeachment na delovnem mestu. Časopis poroča, da se kaj takšnega v sodobni politični zgodovini ZDA še ni zgodilo. > Več...
Berlin, 30. novembra (STA) - Skupinski tožbi proti nemškemu avtomobilskemu proizvajalcu Volkswagen (VW), ki jo zaradi škandala z izpusti dizelskih vozil pripravljajo potrošniške organizacije, se je v treh dneh od začetka zbiranja prijav pridružilo več kot 28.000 lastnikov dizelskih vozil, poroča nemška tiskovna agencija dpa. > Več...
Turško sodišče zavrnilo zahtevo za izpustitev kurdskega politika
Ankara, 30. novembra (STA) - Turško sodišče je danes zavrnilo zahtevo za izpustitev bivšega sopredsedujočega prokurdski Ljudski demokratski stranki (HDP) Selahattina Demirtasa iz zapora in na tak način tudi ignoriralo nedavno razsodbo Evropskega sodišča za človekove pravice v Strasbourgu, poroča francoska tiskovna agencija AFP. > Več...
Na ministrstvu ob začetku sojenja Mercu poudarili ničelno toleranco do nasilja
Ljubljana, 30. novembra (STA) - Na ministrstvu za izobraževanje so ob začetku sojenja nekdanjemu ravnatelju OŠ Prule Dušanu Mercu zaradi domnevno nezakonite prepovedi vstopa v šolo devetošolcema, ker sta pred tem spolno nadlegovala sošolki, izpostavili ničelno toleranco do nasilja. Ko pride do nasilja, je treba takoj ukrepati, šola mora žrtev nasilja zaščititi, so poudarili. > Več...
Budimpešta, 30. novembra (STA) - Na Madžarskem nameravajo centralizirali zasebne provladne medije, kar je že sprožilo nove skrbi zaradi svobode medijev v tej državi. Po napovedih naj bi skoraj 500 provladnih medijskih podjetij združili v holding, ki bo koordiniral delo časnikov, revij in televizij. Holding naj bi vodil medijski strokovnjak Gabor Liszkay. > Več...

References: Sodišče 

Sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 

Sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče